title: Alan Bennett

text: Bennettin tunnettuja töitä ovat muun muassa historiallinen näytelmä "Madness of George III" (1991) ja siitä tehty elokuva "Hullu kuningas" (1994), omaelämänkerrallinen näytelmä "The Lady in the Van" (1999) ja sen pohjalta tehty "samanniminen elokuva" (2015), sarja televisiomonologeja nimeltään "Talking Heads" sekä näytelmä "The History Boys" (2005) ja sen elokuvasovitus "Wild Generation" (2006). Hän on myös lukenut suosittuja äänikirjoja.


title: Alan Bennett

text: Bennettiltä on suomennettu yksi kirja, pienoisromaani "Epätavallinen lukija" (2007).


title: Parravahan kansakoulu

text: Parravahan kansakoulu perustettiin vuonna 1944 yhteisenä Marttilan, Kosken Tl, Karinaisten ja Pöytyän kuntien kanssa kuntien raja-alueella sijainneelle Rahkion kulmakunnalle ja oli toiminnassa vuoteen 1966. Koulu sijaitsi Marttilan Siutilan kylässä lähellä Parranvahan eli Parravahan rajakiveä Marttilan kunnan pohjoisrajalla.


title: Parravahan kansakoulu

text: Koulun perustaminen liittyi etenkin siirtoväen asuttamisesta seuranneeseen oppilasmäärien kasvuun ja tämän kanssa samanaikaiseen luokkien ylimmän mahdollisen oppilasmäärän rajoittamiseen. Kun suuret ikäluokat olivat käyneet koulunsa ja muuttoliike kaupunkeihin ja kuntien keskustoihin alkoi, oppilasmäärät vähenivät, ja Parravahan kansakoulu lopetti toimintansa vuonna 1966 yhdessä muiden muassa Someron ja Kosken kuntien kanssa yhteisen Palojoen kansakoulun kanssa.


title: Parravahan kansakoulu

text: Parravahan koulun ohella Rahkion kulmakunnalla on toiminut Rahkion koulu Karinaisissa. Se sijaitsi Parravahan koulusta vajaat neljä kilometriä länsilounaaseen Rahkion kulmakunnan länsiosassa. Vuonna 2017 se ei enää ollut toiminnassa.


title: Rus

text: Rus tai RUS voi tarkoittaa seuraavia:


title: Benoît Hamon

text: Benoît Hamon (s. 26. kesäkuuta 1967 Saint-Renan, Ranska) on ranskalainen poliitikko ja entinen sekä Ranskan sosialistisen puolueen (PS) että Euroopan sosialidemokraattisen puolueen jäsen.


title: Benoît Hamon

text: Hamon oli Itä-Ranskasta valittu Euroopan parlamentin jäsen (MEP) vuosina 2004–2009. Hän oli opetusministeri huhtikuusta 2014 elokuuhun 2014. Hän erosi tehtävästä, kun presidentti François Hollande hylkäsi sosialistisen ohjelman. Hän johti Ranskan sosialistipuolueen vasemmistosiipeä vuonna 2008 puolueen Reimsin kongressissa ja oli ehdokkaana sen ensimmäiseksi sihteeriksi. Toukokuussa 2012 Hollande nimitti hänet kauppa- ja valtiovarainministeriön apulaisministeriksi, joka vastaa yhteisötaloudesta.


title: Benoît Hamon

text: Hamon valittiin PS:n presidenttiehdokkaaksi vuoden 2017 Ranskan presidentinvaaleihin. Hän oli asettunut ehdokkaaksi valittaessa PS:n ehdokasta kilpailijoinaan vahvana ehdokkaana pidetty Manuel Valls ja entinen teollisuusministeri Arnaud Montebourg. Hamonia ei aluksi pidetty todennäköisenä voittajana, mutta jo ennakkoäänestyksessä 22. tammikuuta hän sai kuitenkin enemmän ääniä (36,1 prosenttia) kuin Valls (31,2 prosenttia). Hamon nousi ensimmäisellä kierroksella 22. tammikuuta kärkeen Vallsin edelle ja sai Montebourgin tuen, joka oli kolmas.


title: Benoît Hamon

text: Hamon sijoittui vuoden 2017 presidentinvaaleissa viidenneksi 6,36 prosentin ääniosuudella. Hän tuki toisella kierroksella Emmanuel Macronia.


title: Benoît Hamon

text: Heinäkuussa 2017 Hamon jätti sosialistisen puolueen ja perusti Mouvement du 1er Juillet (M1717) -puolueen, joka nimettiin myöhemmin Génération.s, le mouvementiksi.


title: Angry Birds

text: Angry Birds on suomalaisen Rovion luoma videopelisarja. Sen pääosassa ovat eriväriset linnut, jotka yrittävät pelastaa munansa vihreiltä sioilta. Vuonna 2009 julkaistun alkuperäisen pelin suosio on johtanut lukuisten spin-off-pelien, oheistuotteiden ja kokoillan elokuvan tekemiseen.


title: Angry Birds

text: Lokakuussa 2010 Rovio Mobile julkaisi "Angry Birdsistä" Halloween-version Apple iOS:ille. Saman vuoden joulukuussa seurasi Angry Birds Seasons, jossa oli aluksi vain kaksi teemaa: ”"Trick or Treat"” (aiemman version Halloween-teema) sekä ”"Season's Greedings"” (joulun teema). Tämä julkaisu tuli myös Android ja Symbian^3 -alustoille. Myöhemmin peliin on julkaistu uusia episodeja eri juhlien teemoilla. Joka vuosi lokakuussa peliin julkaistaan aina uusi "Season" -kokoelma, joista kuhunkin sisältyy aina yhden vuoden aikana julkaistut episodit. Yleensä kussakin "Season"-kokoelmassa kaksi ensimmäistä teemaa ovat halloween ja joulu.


title: Angry Birds

text: Rovio Mobile ja 20th Century Fox kehittivät yhteistyössä Angry Birds Rio -pelin, joka yhdisti "Angry Birds" -pelin hahmot "Rio"-animaatioelokuvan maailmaan. Androidille se tuli jakeluun maaliskuussa 2011.


title: Angry Birds

text: Pelaajan pitää alkukentissä vapauttaa häkeissä olevat linnut ja myöhemmissä osua apinoihin ja sekä elokuvasta tuttuun ilkeään kakaduun nimeltä Nigel. Peliin on kätketty kultaisia hedelmiä. Apuna linnuilla on elokuvasta tutut siniarat Blu ja Jewel. "Angry Birds Riossa" on kuusi episodia: ""Smuggler's Den"", ""Jungle Escape"", ""Beach Volley"", ""Carnival Upheaval"", ""Airfield Chase"" ja ""Smuggler's Plane"".


title: Angry Birds

text: Angry Birds Magic on Rovio Mobilen yksinoikeudella Nokialle tekemä ilmainen "Angry Birds" -versio, jonka pelaaminen perustuu NFC-teknologian hyödyntämiseen. Vain viisi pelin 20:stä kentästä on oletusarvoisesti pelattavissa, ja saadakseen uusia kenttiä pelattavakseen käyttäjän tulee löytää NFC-puhelimen omistavia kavereita tai ympäristöön sijoitettavia NFC-tägejä. Uusia kenttiä saa pelattavakseen, kun koskettaa puhelimellaan toista NFC-puhelinta tai ympäristöstä löytyvää tägiä. Koska peli on erikoisversio juuri Nokian matkapuhelimille, siihen on valittu Suomi-teema.


title: Angry Birds

text: Helmikuussa 2012 Rovio ilmoitti julkaisevansa uuden "Angry Birds" -pelin nimeltä Angry Birds Space. Se julkaistiin 22. maaliskuuta 2012 iOS:lle, Androidille, Windowsille ja Macille. Peli julkaistiin joulukuussa 2012 myös Windows Phonelle.


title: Angry Birds

text: "Angry Birds Spacen" pelaaminen on samanlaista kuin muissakin "Angry Birds"-peleissä, eli ideana on tuhota erilaisissa rakennelmissa olevat vihreät siat ampumalla ritsalla lintuja niitä kohti. Pelissä on tullut muutoksia aiempiin peleihin, koska peli keskittyy avaruuteen. Kentissä on erilaisia painottomia tiloja ja ilmakehiä, jotka muuttavat pelaamisen erilaiseksi. Lisäksi linnuilla on uudet avaruusteemaiset muodot.


title: Angry Birds

text: Alkuperäisen "Angry Birdsin" Kultaisten Munien vastineina ovat Munasteroidit (), joista kukin avaa yhden klassikkovideopelin teemaisen lisätason.


title: Angry Birds

text: Angry Birds Trilogy julkaistiin 25. syyskuuta 2012 Yhdysvalloissa ja kahta päivää myöhemmin Euroopassa Xbox 360:lle, PlayStation 3:lle ja Nintendo 3DS:lle. Se sisältää sarjan kolme ensimmäistä peliä: "Angry Birdsin", "Angry Birds Seasonsin" ja "Angry Birds Rion".


title: Angry Birds

text: 8. marraskuuta 2012 julkaistiin "Tähtien sota" -teemalla varustettu Angry Birds Star Wars. Peli julkaistiin aluksi iOS:lle, Androidille, Windowsille ja Macille, ja myöhemmin Facebookiin. Peli julkaistiin joulukuussa 2012 myös Windows Phonelle.


title: Angry Birds

text: 19. syyskuuta 2013 julkaistiin Angry Birds Star Wars II. Pelissä voi pelata lintujen puolella ("Bird Side") ja Possujen puolella ("Pork Side"). Peli on saatavilla Androidille, iOS:lle, Windows Phone 8:lle ja Kindle Firelle.


title: Angry Birds

text: Vuoden 2013 E3-messuilla Rovio julkisti uuden "Angry Birds"-pelin nimeltä Angry Birds Go!. Peli on tyyliltään ajopeli, vaikka sen alun perin olikin tarkoitus olla loputon juoksupeli. Peli julkaistiin 11. joulukuuta 2013, Androidille, iOS:lle, Windows Phonelle ja BlackBerrylle.


title: Angry Birds

text: Angry Birds Epic on vuoropohjainen taistelupeli. Sitä pelataan yhdellä tai useammalla henkilöllä pahoja possuja vastaan. Linnuilla on erilaisia seikkailupeleistä tuttuja rooleja: punainen lintu on pelissä soturi ja keltainen lintu toimii velhona.


title: Angry Birds

text: Angry Birds 2 on jatko-osa alkuperäiselle Angry Birds -pelille. Pelissä on sama idea kuin muissakin Angry Birdseissä, eli ampua lintuja ritsalla ja tuhota possut.


title: Angry Birds

text: Angry Birds Action! on "Angry Birds -elokuvan" virallinen peli. Peli on flipperityylinen peli, jossa pitää kerätä munat, saada tiput takaisin pesään, potkia palloja maaliin tai kukistaa possut. Pelissä sai myös palkinnon ennen, jos on käynyt katsomassa Angry Birds elokuvan teatterissa ja katsonut elokuvan lopputeksteihin asti, jollion näkyisi Redin naama, jolloin aukaisee Bonus maailman. Nykyään se on sisälletty aukaistettavaksi, mutta aukaisee lisävoimat, kuten The Hatchlings tai Mahti Kotka, jos hankkii DVD tai digitaallisen version elokuvan omaksi.


title: Angry Birds

text: Angry Birds Dice on Monopolyn tyylinen Angry Birds -peli. Se on julkaistu testattavaksi Android laitteisiin Aasian alueella.


title: Angry Birds

text: Angry Birds Football (entinen nimi Goal!) oli Angry Birds -peli. Se lakkautettiin joulukuussa 2016 kahdeksan kuukautta pelin julkaisun jälkeen.


title: Angry Birds

text: Angry Birds Holiday on Angry Birds -peli.


title: Angry Birds

text: Angry Birds Match on Angry Birds -peli.


title: Angry Birds

text: Angry Birds: Ace Fighter on shoot ’em up -tyylinen peli. peli grafiikkana toimii Angry Birds Epic. Peli lakkautettiin lokakuussa 2016.


title: Angry Birds

text: Angry Birds POP Bubble Shooter.Rovio ilmoitti syyskuun 2012 alussa julkaisevansa 27. syyskuuta "Angry Birdsille" spin-offin nimeltä Bad Piggies, joka esittää "Angry Birdsin" tapahtumat sikojen näkökulmasta. Se julkaistiin aluksi iOS:lle, Androidille, PC:lle ja Macille.


title: Angry Birds

text: Pelistä on tarkoitus tulla myöhemmin versiot myös Windows Phonelle ja Windows 8:lle.


title: Angry Birds

text: Rovio julkaisi 4. syyskuuta 2014 toisen spin-offin nimeltä Angry Birds Stella. Sen nimikkohahmona on vaaleanpunainen Stella-lintu.


title: Angry Birds

text: Rovio julkaisi 22. joulukuuta 2016 "Angry Birds Blast!" -nimisen pulmapelin. Se muistuttaa pelityyliltään "Candy Crush Sagaa".


title: Angry Birds

text: Angry Birds pelisarjassa ensimmäinen peli Angry Birds Evolution, jossa ei ole yhtään tuttua päähahmoa. Pelissä on yli 100 erilaista uutta lintua. Possut toimivat yhä päävihollisena. Peli perustuu roolipeliin, joka muistuttaa Angry Birds Action! peliä.Pelin suosion myötä sen hahmoja on hyödynnetty monissa eri tuotteissa, kuten virvoitusjuomissa, makeisissa ja keittokirjassa. Venäjällä toimiva Promsvjazbank otti MasterCards- ja käteiskorttiensa kuvitukseksi Angry Birds -lintuhahmot kesäkuussa 2012. Korteilla saa lisäksi alennusta Angry Birds -tuotteista. Aluksi aiotaan painaa 50 000 Angry Birds -korttia, mutta määrän odotetaan kaksinkertaistuvan vuoden loppuun mennessä. Angry Birds -oheistuotteet ovat yleensä korkealaatuisia, mutta niiden on myös kritisoitu vievän liikaa huomiota pois itse pelistä ja siten korruptoivan sen brändiä.


title: Angry Birds

text: Särkänniemen huvipuistossa Tampereella on Angry Birds Land -teema-alue, jonka avajaiset pidettiin 8. kesäkuuta 2012. Alueen suunnittelivat yhteistyössä Särkänniemi, Rovio, leikkivälinevalmistaja Lappset ja suunnittelutoimisto BDR Design.


title: Angry Birds

text: Vuoden 2012 jääkiekon maailmanmestaruuskilpailujen kisamaskotti Hockey Birdin suunnitteli Rovion suunnittelija Toni Kysenius. Hockey Birdin esikuvana toimi entinen suomalainen jääkiekkomaalivahti Pasi Nurminen. Kesäkuussa 2012 Rovio teki yhteistyösopimuksen NFL-seura Philadelphia Eaglesin kanssa. Yhteistyösopimukseen kuuluu uuden maskottilintu -seuralogon suunnittelu syksyksi 2012.


title: Angry Birds

text: Pelin kehittänyt Rovio suunnitteli "Angry Birds -elokuvaa" syksystä 2010 asti. Suomen elokuvasäätiö myönsi peliyhtiölle 50 000 € kehittämistukea pitkän animaatioelokuvan tekoa varten. Elokuvan ohjasivat yhdysvaltalaiset Fergal Reilly ja Clay Kaytis, ja se valmistui kesäksi 2016. "Angry Birds -elokuva" kuvattiin 3D:nä.


title: Angry Birds

text: Rovio ilmoitti keväällä 2012 Angry Birds -animaatiosarjan alkavan ilmestyvän syksystä 2012, mutta sen julkaisu siirtyikin keväälle 2013. Sarjassa on 52 osaa, joista jokainen jakso kestää parista kolmeen minuuttia.


title: Angry Birds

text: Yhdysvaltalainen lelujen valmistaja Mattel on työstänyt "Angry Birdsistä" lautapeliä. Lautapeli "Angry Birds: Knock on Wood" julkaistiin keväällä 2011. Mutta se oli vain yksi useasta "Angry Birds"-lautapelistä. Seuraavina lautapeleinä ovat ilmestyneet lokakuussa 2011 julkaistiin toinen lautapeli "Angry Birds: On Thin Ice". ja maaliskuussa 2012 "Angry Birds: Spring Is in the Air".


title: Angry Birds

text: Vuonna 2011 Mattel myös julkaisi Angry Birdsistä korttipelin, joka on Unon tekijöiltä.


title: Angry Birds

text: Helmikuussa 2012 suomalainen Tactic esitteli Nürnbergin lelumessuilla "Angry Birds Outdoor Action"-pelin, joka on ulkokäyttöön tarkoitettu heittopeli.


title: Angry Birds

text: Elokuussa 2012 Mattel julkaisi "Angry Birds Splat Strike"-pelin, joka on seinään kiinnitettävä ritsapeli.


title: Raffles Placen metroasema

text: Raffles Place on Singaporen Mass Rapid Transit -metrojärjestelmän asema Raffles Placen alueella Singaporen keskusta-alueella. Sitä käyttävät North South Linen ja East West Linen junat. Se avattiin 12. joulukuuta 1987.


title: Jaan Õunapuu

text: Jaan Õunapuu (13. syyskuuta 1958 Mustjala, Saarenmaa, Viro) on virolainen poliitikko. Hän ollut Viron Sosiaalidemokraattisen puolueen jäsen vuodesta 2010.


title: Jaan Õunapuu

text: Õunapuu liittyi 2002 agraaripuolueeksi luonnehdittuun Kansanliittoon. Hän on ollut riigikogun jäsen vuodesta 2010. Hän oli Partsin hallituksessa alueministeri, samoin Ansipin ensimmäisessä hallituksessa.


title: Jaan Õunapuu

text: Õunapuu on ollut Tarton apulaiskaupunginjohtaja 10. kesäkuuta 2016 lähtien vastuualueenaan yrittäjyysasiat (rekisteröinti) ja taloustoimi (kirjanpito). Hän on valmistunut Eesti Põllumajanduse Akadeemiasta 1982.


title: Serotoniini-N-asetyylitransferaasi

text: Serotoniini-N-asetyylitransferaasi eli aryylialkyyliamiini-N-asetyylitransferaasi on entsyymi, joka katalysoi asetyyliryhmän siirtoa asetyylikoentsyymi-A:lta aryylialkyyliamiineille. Tuotteina muodostuu asetyloituja amiineja esimerkiksi serotoniinista muodostuu asetyyliserotoniinia. Serotoniini-N-asetyylitransferaasi on tärkeä entsyymi melatoniinin tuotannon säätelyssä ja osallistuu näin myös eläinten vuorokausirytmiä. Serotoniini-N-asetyylitransferaasin EC-numero on EC 2.3.1.87.


title: Serotoniini-N-asetyylitransferaasi

text: Rakenteeltaan serotoniini-N-asetyylitransferaasi on dimeeri ja nisäkkäillä sen molekyylimassa on noin 30–40 kDa. Sitä esiintyy erityisesti aivojen käpyrauhasessa ja silmien verkkokalvolla. Serotoniini-N-asetyylitransferaasi aktivoituu fosforyloivien entsyymien vaikutuksesta ja fosforyloituvia aminohappoja ovat seriini ja treoniini. Serotoniinin lisäksi serotoniini-N-asetyylitransferaasin entsyymin substraatteja ovat myös dopamiini, fenetyyliamiini, histamiini ja tryptamiini. Asetyylikoentsyymi-A:n sitoutuessa entsyymissä tapahtuu merkittävä konformaation muutos, joka edistää serotoniinin ja muiden aryyliamiinisubstraattien sitoutumista entsyymiin.


title: Serotoniini-N-asetyylitransferaasi

text: Serotoniini-N-asetyylitransferaasin toimintaa kontrolloi monimutkainen synteesiin, synteesin jälkeiseen modifikaatioon ja deaktivoitumiseen vaikuttava systeemi johon liittyviä entsyymejä ovat muun muassa adenylaattisyklaasi ja proteiinikinaasi C. Tämä systeemi reagoi ympäristön valon määrään. Esimerkiksi valon lisääntyessä cAMP-molekyylin määrä vähenee, mikä johtaa serotoniini-N-asetyylitransferaasin fosforylaation vähenemiseen ja sitä kautta entsyymin aktiivisuus heikkenee. Serotoniini-N-asetyylitransferaasin inhibiittoreita ovat muun muassa melatoniini ja kannabinoidit.


title: Erkki Lappalainen

text: Erkki Veikko Henrikki Lappalainen (3. joulukuuta 1946 Eno – 15. lokakuuta 2010 Tukholma) oli ruotsinsuomalainen runoilija ja lausuja, yksi "poetry slamin" eli lavarunouden uranuurtajista.


title: Erkki Lappalainen

text: Erkki Lappalainen syntyi Pohjois-Karjalassa Enon Majoinvaarassa pienviljelijäperheen esikoisena. Muutaman vuoden ajan tukkimetsässä työskenneltyään hän kävi Äänekosken Mieskotiteollisuuskoulun metallityönlinjan ja valmistui hiojaksi. Vuonna 1964 Lappalainen muutti Turkuun ja työskenteli Wärtsilän laivatelakalla pyöröhiojana. Hän kävi kansakoulun Sikressä ja kansalaiskoulun Kaltimossa. Vuonna 1970 hän siirtyi Ruotsiin Finspångiin, jonne turbiinitehdas Stal-Laval oli keskittänyt tuotantonsa. Seuraavana vuonna Lappalainen hakeutui Biskops-Arnön kansankorkeakouluun opiskelemaan ruotsin kieltä ja yhteiskunnallisia aineita. Huonetoveriksi osunut runoilija Eric Fylkeson lausui runojaan oppilastovereilleen ja herätti Lappalaisen kiinnostuksen runoihin. Lappalainen jatkoi opintojaan Marieborgin kansankorkeakoulussa ja aloitti siellä omien runojen kirjoittamisen ja niiden esittämisen. Ryhtyessään kirjoittamaan ruotsiksi hän halusi välittää uuden siirtolaisen tuntoja ruotsalaisille. Erkki Lappalainen opiskeli myös Tanskassa Den reijsende höjskolenissa vuonna 1975 ja myöhemmin Oriveden opistossa


title: Erkki Lappalainen

text: Marieborgin ajasta kertovat runot ilmestyivät esikoiskokoelmana "Jag ville så gärna säga det" vuonna 1975.Kouluttauduttuaan draamapedagogiksi Tukholman yliopistossa Lappalainen toimi kirjoittamisen ohella jonkin aikaa myös näyttelijänä katuteatterissa nimeltä Jordcirkus. Saatuaan apurahan hän julkaisi Boklagetin kustantamana vuonna 1977 toisen runokokoelmansa "Mina tårar på ditt ansikte", joka sisältää rakkausrunojen ohella runoja kokemuksista teollisuusympäristössä.


title: Erkki Lappalainen

text: Lappalainen siirtyi vuonna 1979 kirjoittamaan kulttuuritalo Kapsylenista saamaansa työskentelytilaan ja muutti myöhemmin sinne myös asumaan. Jo sitä ennen hän oli kirjoittanut tekstin katuoopperaan "Mullvadsoperan" (”Myyräooppera”), jonka tarkoituksena oli vastustaa Mullvadenin asuinkorttelin purkamista. Ooppera esitettiin keväällä 1978 Jordcirkusin keräämien kahdensadan henkilön voimin. Lappalainen julkaisi yhdessä Micke Bergin kanssa Mullvadenin tapahtumiin liittyvän kirjan "I Mullvaden levde vi", joka ilmestyi Boklagetin kustantamana vuonna 1979. Atomivoimaa vastustava massaooppera "Energioperan", jonka ryhmässä kirjoitettu teksti perustui Lappalaisen ideaan, esitettiin vuonna 1980 muun muassa Sergelin torilla. Oopperaan osallistui kolmesataa esiintyjää ja katsojia se sai kaikkiaan viisitoistatuhatta.


title: Erkki Lappalainen

text: 1980-luvulla Erkki Lappalainen kiinnostui kristinuskon tulosta pohjoiseen ja selvitti suhdettaan uskontoon kirjoittamalla suomenkieliset näytelmät "Kansalainen vastaan kirkko" (1983), "Henkien tanssi" (1985) ja "Jeesusko niitä seitoja polki" (1987).


title: Erkki Lappalainen

text:
Lappalainen perusti vuonna 1985 kulttuuritalo Kapsylenissa toimineeseen kahvilaan Kafe 44:ään joidenkin runoilijakollegoiden kanssa kerran viikossa järjestettävän Poeternas Estradin (Runoilijoiden estradi), työpajan, jossa runoilijat esittivät runojaan yhdistäen niitä musiikkiin, tanssiin ja näyttämötaiteeseen.
Kirjoittamisen ohella Erkki Lappalainen esitti runojaan ja teki lukuisia kiertueita ja matkoja ulkomaille mm. Italiaan Bolognaan avantgardistien festivaaliin, Yhdysvaltoihin, Neuvostoliittoon, Viroon ja Valko-Venäjälle Minskissä hän myös teki kuoroteoksen paikalliselle kuorolle..


title: Erkki Lappalainen

text: Vuonna 1992 Lappalainen osallistui USA:n matkallaan runokilpailuihin ja toi sieltä Ruotsiin "poetry slam" -lavarunouskilpailut. Ensimmäiset lavarunouden Ruotsin mestaruuskisat hän järjesti vuonna 1995 Tukholmassa. Hän juonsi Tukholmassa kerran viikossa pidettäviä lavarunousiltoja yhteensä 12 vuotta. Kirjailija Johan Wretman järjesti hänen muistokseen yhteistyössä Kapsylenin ja Kafe 44:n kanssa Ruotsin Poetry Slam Gand Prix’n, johon osallistui 32 runoilijaa, joukossa lavarunouden vuoden 2010 kanadalaiden maailmanmestari.


title: Erkki Lappalainen

text: Erkki Lappalaisen painettuna julkaistu tuotanto käsittää runoja, näytelmiä, oopperalibrettoja ja lastenkirjallisuutta. Vielä suurempi osa hänen teoksistaan on saanut ensi-iltansa kirjailijan itsensä estradiesityksenä. Lappalaisen runouteen liittyvät 1990-luvulla ilmestyneet runovideot "Stone and Water" ja "Hiljaisuus" on ohjannut Igor Glazistov. "Stone and Water" perustuu runoon, jonka Lappalainen kirjoitti 1980-luvulla ns. sukellusvenejahdin (U 137 -sukellusveneselkkaus) innoittamana.


title: Erkki Lappalainen

text: Lappalainen oli esiintyvien runoilijoiden järjestön International Organisation of Performing Poets (IOPP) ja sen Ruotsin osaston IOPP Svenska Avdelningen perustajajäsen ja toimi niissä myös puheenjohtajana.


title: Erkki Lappalainen

text: 1980-luvun puolella Erkki Lappalainen alkoi edetä runoissan kokeilevaan suuntaan. Moniosainen runoelma "Barnet och soldaten", jota Lappalainen pääteoksenaan esitti jo Bolognassa vuonna 1986, ilmestyi Nordanin kustantamana vuonna 1988. "Sinfonia i:lle ja kahdelle h:lle" sai ensi-iltansa Poeternas Estradilla Tukholmassa vuonna 1988 ja Lappalainen esitti sen myös Pärnun jazzfestivaaleilla. Teoksessa on i-kirjainten lisäksi kaksi h-kirjainta lopussa. Samaa pelkistyksen ja toiston kautta edustaa myös teos TTT, joka sai ensi-iltansa Poeternas Estradilla Tukholmassa 1988 ja joka ilmestyi ntamon kustantamana vuonna 2008.Runoilija on siinä halunnut käyttää kirjainta kuten säveltäjä nuotteja, aikaan rytmittämällä.


title: Erkki Lappalainen

text: Lappalaista on luonnehdittu underground-runoilijaksi ja hänen runojensa on sanottu edustavan avantgardea, minimalismia ja uusfuturismia. Itse hän piti runojensa lähtökohtana alistumattomuutta valtarakenteisiin ja sodan taustavoimien paljastamista.Yksi hänen esikuvistaan runoilijana oli Vladimir Majakovski.Erkki Lappalainen oli Ruotsin kirjailijaliiton sekä Suomen Maakuntakirjailijat ry:n jäsen.


title: Erkki Lappalainen

text: Kirjailija asui kesät kesäpaikallaan Enon Majoinvaarassa kirjoittaen suomeksi ja muun osan vuodesta Tukholmassa kirjoittaen ruotsiksi. Enossa hän esiintymisien ohella rohkaisi ja auttoi paikallisia runoilijoita julkaisemaan yhteiskokoelman "Arkiunia".


title: Hill Climb Racing 2

text: Hill Climb Racing 2 on suomalaisen Fingersoftin Androidille ja iOS:lle kehittämä ajopeli, joka julkaistiin Androidille marraskuussa 2016 ja iOS:lle joulukuussa vuonna 2016. Peli on jatkoa vuonna 2012 julkaistulle huippusuositulle Hill Climb Racingille. Suurin ero edeltäjäänsä nähden on moninpelimahdollisuus, jota "Hill Climb Racing"in fanit olivat odottaneet ja pyytäneet.


title: Hill Climb Racing 2

text: Peli oli ladattu yli 20 miljoonaa kertaa joulukuussa 2016 ja noin kuukausi myöhemmin luku oli jo yli 40 miljoonaa. Lisäksi se on ollut pelien latauslistojen kärjessä noin 65 maassa sekä ollut ladatuin ajopeli 121 maassa.


title: Hill Climb Racing 2

text: Pelissä on kolme pelitilaa. Ensimmäisessä ajetaan edeltäjänsä tavoin rataa niin pitkälle kuin mahdollista, toisessa pelitilassa ajetaan muita pelaajia vastaan lyhyemmillä radoilla ja nopein pelaaja voittaa. Kolmannessa puolestaan voi pelata kavereitaan vastaan päivittäisissä ja viikottaisissa kilpailuissa.


title: Hill Climb Racing 2

text:
Pelissä voi ostaa ja virittää autoja, ja pelinsisäistä rahaa kertyy yksinpelitilassa kolikkoja keräämällä, tai moninpelitilassa kilpailuissa menestymällä.
Uutta edeltääjänsä nähden myös on, että kulkuneuvojen ja kuskin ulkonäköä voi muokata.
Ohjaimina toimivat kaksi poljinta; kaasu ja jarru/peruutus.


title: Hill Climb Racing 2

text: Seikkailupelitilassa pelaajan on tarkoitus ajaa niin pitkälle kuin hän pääsee. Ratoja on tällä hetkellä seitsemän: maaseutu, metsä, kaupunki, vuoristo, talvi, kaivokset, ranta sekä aavikkolaakso. Radoissa on myös ratojensisäiset tulostaulukot, joissa näkyy maailman, alueen sekä kavereiden parhaat tulokset. 100 metrin välein saa distance bonuksia jotka voi saada vain yhden kerran ja joista saa rahaa viidelläkymmenällä rahalla.


title: Hill Climb Racing 2

text:
Cup-kilpailuissa ajetaan muita pelaajia vastaan erilaisilla lyhyillä radoilla, useimmiten cup-kilpailussa ratoja on kaksi, kolme tai neljä. Yhdessä cup-kilpailussa on lähestulkoon aina neljä kilpailijaa. Cup-kilpailuja on kahdenlaisia: rankattuja sekä rankkaamattomia. Rankatuissa kilpailussa parhaiten radoilla pärjänneet saavat ranking-pisteitä, ja heidän tasonsa voi nousta. Huonommin menestyvät menettävät ranking-pisteitä ja heidän taso voi laskea. Uudelle tasolle nouseminen avaa uusia kilpailuja sekä ajoneuvoja.
Rankkaamattomat kilpailut eivät vaikuta ranking-pisteisiin.


title: Hill Climb Racing 2

text:
Haasteita on kolmenlaisia: päivittäisiä, viikottaisia sekä suositeltuja. Päivittäisissä ja viikottaisissa kilpailuissa ajetaan pelinsisäisiä kavereita vastaan satunnaisella cup-radalla ja nopeimmin ajanut pelaaja voittaa päivän tai viikon kuluttua, riipuen siitä, kumpi on kyseessä. Suositeltuja haasteita on päivittäin kolme, ja ne ovat satunnaisten pelaajien haasteita.
Haasteita voittamalla saavuttaa tiettyyn rajaan asti achiementejä.


title: Tesla (mikroarkkitehtuuri)

text: Tesla on NVidian mikroarkkitehtuuri grafiikkasuorittimille.


title: Tesla (mikroarkkitehtuuri)

text: Arkkitehtuurin suorittimet tukevat ohjelmoitavuutta GPGPU-käyttöön mm. OpenCL, CUDA ja C++ AMP rajapinnoilla.


title: Tesla (mikroarkkitehtuuri)

text: Arkkitehtuurin seuraaja on Fermi.


title: Tesla (mikroarkkitehtuuri)

text: Tesla-arkkitehtuurissa ohjelmoitavissa oleva mikroarkkitehtuuri korvaa aiemmat kiinteätoimiset, joita oli aiemmin GeForce 7-sarjassa.


title: Tesla (mikroarkkitehtuuri)

text: Arkkitehtuuri tukee Unified Shader mallia ja kilpaili AMD:n TeraScale-sarjan kanssa.


title: Tesla (mikroarkkitehtuuri)

text: Arkkitehtuuri on nimetty Serbialaisen keksijän ja fyysikon Nikola Teslan mukaan.


title: Fermi (mikroarkkitehtuuri)

text: Fermi on NVidian mikroarkkitehtuuri grafiikkasuorittimille.


title: Fermi (mikroarkkitehtuuri)


title: Fermi (mikroarkkitehtuuri)

text:
Arkkitehtuuri on seuraaja Tesla arkkitehtuurille.
Arkkitehtuurin seuraaja on Kepler.


title: Fermi (mikroarkkitehtuuri)

text: Arkkitehtuuria on käytetty GeForce 400 -sarjassa ja GeForce 500 -sarjassa.


title: Fermi (mikroarkkitehtuuri)

text: Arkkitehtuuria on käytetty seuraavissa malleissa:


title: Venezuela talviolympialaisissa 2014

text: Venezuela osallistui Sotšin talviolympialaisiin vuonna 2014 yhden urheilijan joukkueella. Maan ainoa edustaja oli 43-vuotias alppihiihtäjä Antonio Pardo, joka toimi maan lipunkantajana sekä avajaisissa että päättäjäisissä. Hän oli vasta viides venezuelalainen, joka osallistui talviolympialaisiin, ja ensimmäinen, joka osallistui alppihiihtoon. Hän kuitenkaan ei päässyt maaliin asti kilpailussa.


title: Pascal (mikroarkkitehtuuri)

text: Pascal on NVidian mikroarkkitehtuuri grafiikkasuorittimille. Arkkitehtuuri on esiteltu huhtikuussa 2016 GP100 suoritinpiirin yhteydessä.


title: Pascal (mikroarkkitehtuuri)


title: Pascal (mikroarkkitehtuuri)

text:
Arkkitehtuuri on seuraaja Maxwell-arkkitehtuurille.
Arkkitehtuurin seuraajan odotetaan olevan nimeltään "Volta".


title: Pascal (mikroarkkitehtuuri)

text: Arkkitehtuuria käyttävät seuraavat mallit:


title: Kirja (täsmennyssivu)

text: Kirja voi tarkoittaa ainakin seuraavia:


title: Kepler (mikroarkkitehtuuri)

text: Kepler on NVidian mikroarkkitehtuuri grafiikkasuorittimille.


title: Kepler (mikroarkkitehtuuri)


title: Kepler (mikroarkkitehtuuri)

text:
Arkkitehtuuri on seuraaja Fermi arkkitehtuurille.
Arkkitehtuurin seuraaja on Maxwell.


title: Kepler (mikroarkkitehtuuri)

text: Arkkitehtuuria on käytetty myös Tegra K1 järjestelmäpiirissä.


title: Kepler (mikroarkkitehtuuri)


title: Maxwell (mikroarkkitehtuuri)

text: Maxwell on NVidian mikroarkkitehtuuri grafiikkasuorittimille.


title: Maxwell (mikroarkkitehtuuri)

text: Arkkitehtuurin suorittimet tukevat ohjelmoitavuutta GPGPU-käyttöön muun muassa OpenCL, CUDA ja C++ AMP rajapinnoilla.


title: Maxwell (mikroarkkitehtuuri)

text:
Arkkitehtuuri on seuraaja Kepler-arkkitehtuurille.
Arkkitehtuurin seuraaja on Pascal.


title: Maxwell (mikroarkkitehtuuri)

text: Ensimmäiset arkkitehtuuria käyttävät mallit olivat GeForce GTX 750 ja GeForce GTX 750 Ti suorittimet. Molemmat julkaistiin 18. helmikuuta 2014.


title: Maxwell (mikroarkkitehtuuri)

text: Toisen sukupolven arkkitehtuuri on käytössä Nintendo Switch pelikonsolissa.


title: Maxwell (mikroarkkitehtuuri)

text: Mikroarkkitehtuurin ensimmäinen sukupolvi on GM10x. Sarjan piirit käyttävät merkintöjä:


title: Maxwell (mikroarkkitehtuuri)

text: Mikroarkkitehtuurin ensimmäinen sukupolvi on GM20x. Sarjan piirit käyttävät merkintöjä:


title: AMD Radeon Rx 300 -sarja

text: Radeon Rx 300 -sarja on AMD:n mallisto grafiikkasuorittimia.


title: AMD Radeon Rx 300 -sarja

text:
Sarja on seuraaja AMD Radeon Rx 200 -sarjalle.
Malliston seuraaja on AMD Radeon Rx 400 -sarja.


title: AMD Radeon Rx 300 -sarja

text: Mallistoon kuuluvat kolme sarjaa:


title: AMD Radeon Rx 300 -sarja

text: Malliston grafiikkasuorittimet käyttävät Graphics Core Next -mikroarkkitehtuuria.


title: AMD Radeon Rx 300 -sarja

text: Fiji-malli R9 Fury -sarjassa käyttää HBM-muistia.


title: Luis Brunetto

text: Luis Ángel Brunetto (27. lokakuuta 1901, Rosario, Argentiina – 7. toukokuuta 1968 Rosario, Argentiina) oli argentiinalainen kolmiloikkaaja. Hän voitti olympiahopeaa Pariisissa 1924 tuloksella 15,425 metriä. Etelä-Amerikan mestari hän oli vuosina 1924, 1926–27, 1929 ja 1931.


title: Peippolan terästehdas

text: Peippolan terästehdas oli Karjalan kannaksella Uudenkirkon Peippolan kylässä Peippolanjoen kosken rannalla sijainnut manufaktuuripaja joka oli toiminnassa 1800–1844.


title: Peippolan terästehdas

text: Terästehtaan perustivat vapaaherra Demien von Demienov ja pietarilaiset kauppiaat Jakob Österman ja Vasili Iljin. Tehdas, jossa oli kaksi nippurautavasaraa ja kankirautavasara sekä leikkaussakset, aloitti toimintansa helmikuussa 1802. Tehtaassa valmistettiin takoraudasta polttoterästä kuumentamalla lieskauunissa laatikoita joissa oli hiilijauheella ympäröityjä rautakankia. Raaka-aine tuli yleensä Venäjältä mutta ajoittain käytettiin myös suomalaista järvimalmista valmistettua rautaa. Tehdas siirtyi sittemmin Östermanin yksin omistamaksi ja myöhemmin omistajaksi tuli Östermanin poika Wilhelm Österman. Tehtaaseen hankittiin myös venytysvasara ja ahjo teräksen ja karkeiden manufaktuurituotteiden takomista varten.


title: Peippolan terästehdas

text: Vuonna 1833 tapahtuneen tulipalon jälkeen teräksen valmistuksesta luovuttiin ja tehdas muutettiin kankirautapajaksi. Kankirautapaja valmistui vuonna 1838 mutta paloi heti aloitettuaan toimintansa. Vuonna 1839 tehdas sai luvan laitteistolle johon kuului kankivasara, ahjo ja nippuvasara sekä kaksi naulavasaraa. Raaka-aineena käytettiin nyt Viipurista ja Pietarista tuotua romurautaa ja valmiit tuotteet toimitettiin myös näihin kaupunkeihin. Peippolan tehdas paloi kolmannen kerran 1844 eikä sitä enää rakennettu uudestaan.


title: Paleoliittinen Kreikka

text: Paleoliittinen Kreikka viittaa nykyisen Kreikan alueeseen paleoliittisella kaudella eli vanhemmalla kivikaudella. Tässä siihen luetaan myös mesoliittinen kausi eli keskinen kivikausi. Aikakausia luonnehtii varhaisten ihmisten toiminta ja metsästäjä-keräilijä-kulttuuri, ja ne kattavat yhdessä ajan ensimmäisten ihmisten saapumisesta viimeistään noin 400000–300000 eaa. aina noin vuoteen 7000–6800 eaa. saakka.


title: Paleoliittinen Kreikka

text: Kreikasta on tehty löytöjä kaikilta paleoliittisen kauden vaiheilta: varhaiselta tai alapaleoliittiselta kaudelta noin vuoteen 148000 eaa. saakka, keskiseltä paleoliittiselta kaudelta noin 148000–28000 eaa. ja myöhemmältä eli yläpaleoliittiselta kaudelta noin 28000–9000 eaa.; sekä mesoliittiselta kaudelta noin 9000–7000 eaa. Näitä kausia seurasi neoliittinen kausi eli uudempi kivikausi (Neoliittinen Kreikka).


title: Paleoliittinen Kreikka

text:
Ihmisasutus levisi Kreikkaan idästä tai pohjoisesta. Varhaisin löytö on Petrálonan luolasta Chalkidikílta vuonna 1959 löydetty ihmisen kallo, jonka iäksi on esitetty eri arvioissa noin 700 000–300 000 vuotta, useimmiten noin 400 000–300 000 vuotta. Se kuuluu mahdollisesti heidelberginihmiselle ja sijoittuu näin "Homo erectusten" ja neandertalinihmisten ("Homo neanderthalensis") väliseen aikaan eräänlaisena niiden välimuotona.
Petrálonan löytö tekee Kreikan alueesta yhden koko Euroopan varhaisimmista asutuista alueista. Se ei kuitenkaan ole varhaisin, sillä esimerkiksi Espanjassa oli asutusta tiettävästi jo noin 800 000 vuotta sitten. Myös suhteellisesti asutus saapui Kreikkaan melko myöhään, sillä Lähi-itä oli asuttua jo noin miljoona vuotta sitten. Syy myöhäiseen asutukseen on ollut mahdollisesti seudun ilmasto-oloissa.


title: Paleoliittinen Kreikka

text:
Muutoin varhaisimmat merkit varhaisen paleoliittisen ajan ihmisasutuksesta Kreikassa ovat noin ajalta 200000 eaa. pohjoisessa Kreikassa ja Thessaliassa. Neandertalinihminen saapui Kreikan alueelle noin 148000 eaa. Näiden kautta kutsutaan keskiseksi paleoliittiseksi kaudeksi. Nykyihmiset ("Homo sapiens") syrjäyttivät neandertalinihmiset Kreikassa noin 28000 eaa. Näin neandertalilaiset säilyivät Kreikassa suhteellisen pitkään, samoin kuin Espanjassa ja Italiassa. Tämä johtuu mahdollisesti siitä, että uusi ihmisasutus työnsi varhaisemman asutuksen Etelä-Euroopan niemimaille. Nykyihmisten tulosta alkoi myöhempi paleoliittinen kausi.
Kreikan alueen paleoliittinen kulttuuri muistutti muun Balkanin sekä Tonavan alueen paleoliittista kulttuuria. Paleoliittisen kauden ihmiset käyttivät kiveä, puuta, nahkaa, kasvikuituja ja luita. Ihmiset elivät metsästämällä ja keräilemällä, eikä maanviljelystä vielä tunnettu. Asutus oli usein keskittynyt tietyille alueille, kun suuri osa maasta oli asumatonta. Tunnetun asutuksen pääalueita ovat Epeiros, Thessalia, Makedonia ja Peloponnesos. Ihmiset eivät vielä rakentaneet asumuksia, vaan asuivat pääosin luolissa suhteellisen lähellä rannikoita. Siksi myös ajan arkeologiset kohteet ovat yleensä luolia. Suurin osa tunnetuista luolista on melko pieniä kalliosuojia, mutta eräät ovat hyvinkin suurikokoisia. Merkittävimpiin paleoliittisen ajan luolalöytöihin Kreikasta kuuluu Petrálonan luolan lisäksi Fránchthin luola Argoliin niemimaalla Peloponnesoksella. Toisaalta kiviesinelöytöjä on tehty myös avopaikoista, kuten leiripaikoilta. Ihmiset kävivät mahdollisesti kauppaa obsidiaanilla eli tuliperäisellä kivellä, jota voitiin käyttää terätyökalujen valmistamiseen. Fránchthin luolaan kuljetettiin vesitse obsidiaania Mílokselta ehkä jo 10000 eaa. Varmaa laaja merenkulku oli myöhäismesoliittisella kaudella noin 7250–6500 eaa., mikä näkyy paitsi obsidiaanilöydöistä myös muun muassa löydetyistä tonnikalojen luista.


title: Paleoliittinen Kreikka

text: Ilmasto vaihteli paleoliittisella kaudella trooppisesta kylmempään. Kivettyneiden fossiililöytöjen perusteella ajan eläimistöön ihmisen ohella kuului muun muassa norsu, sarvikuono, kirahvi, leijona, hyeena, antilooppi sekä erilaiset kädelliset. Jonkin aikaa kestäneen pimeämmän ja viileämmän kauden aiheutti todennäköisesti Santorínin saaret muodostanut tulivuoren räjähdys noin 80000 eaa., joka nosti ilmakehään paljon tuhkaa.


title: Paleoliittinen Kreikka

text: Ensimmäinen yritys ihmishahmojen muovaamiseksi ajoittuu paleoliittisen kauden loppupuolelle noin 33000–8000 eaa. Aikakaudella tehtiin kivestä, norsunluusta ja luusta naispuolisia niin kutsuttuja Venus-hahmoja, joissa seksuaalisuuteen ja hedelmällisyyteen liittyvät piirteet olivat korostuneita. Samaan aikaan tehtiin myös luolamaalauksia.


title: Paleoliittinen Kreikka

text: Jääkauden päättymisen jälkeen paleoliittistä kautta seurasi mesoliittinen eli keskinen kivikausi noin vuodesta 9000/8000 eaa. alkaen. Aika on siirtymäkautta metsästäjä-keräilijäkulttuurista maanviljelyskulttuuriin. Metsästys kehittyi uusien aseiden, kuten jousi ja nuoli, ansiosta. Pleistoseenikausi vaihtui holoseenikaudeksi ja ilmasto kehittyi vähitellen nykyisen kaltaiseksi. Tuolta ajalta Kreikasta on suhteellisen vähän löytöjä verrattuna paleoliittisen kauteen sekä seuranneeseen aikaan. Varhaisimmat merkit hautauksista ovat Fránchthin luolasta mesoliittiselta kaudelta noin ajalta 7250 eaa. Mesoliittinen kausi kesti noin vuoteen 7000–6800 eaa., jonka tienoilla Kreikan alueella siirryttiin neoliittiselle eli myöhemmälle kivikaudelle.


title: Paleoliittinen Kreikka

text: Paleoliittinen kausi voidaan jakaa osakausiin seuraavasti. Ajoitukset ovat summittaisia ja pyöristettyjä, ja vaihtelevat eri lähteissä.


title: Paleoliittinen Kreikka

text: Kreikan merkittävimpiä paleoliittisen ja mesoliittisen kauden löytöpaikkoja ovat alueittain:


title: Paleoliittinen Kreikka

text: Epeiros


title: Paleoliittinen Kreikka

text: Jooniansaaret


title: Paleoliittinen Kreikka

text: Keski-Kreikka


title: Paleoliittinen Kreikka

text: Kykladit


title: Paleoliittinen Kreikka

text: Makedonia


title: Paleoliittinen Kreikka

text: Peloponnesos


title: Paleoliittinen Kreikka

text: Thessalia


title: Fields of Gold

text: Fields of Gold on Stingin vuoden 1993 kappale hänen "Ten Summoner’s Tales" -albumiltaan. "Fields of Gold" ja kaikki muut albumin kappaleet nauhoitettiin Wiltshiren Lake Housessa, miksattiin Lontoon The Townhouse Studiolla ja masteroitiin New Yorkissa Masterdiskillä. Kappaleen huuliharppusoolon soittaa Brendan Power. Kappaleen musiikkivideon ohjasi Kevin Godley. Singlen kansikuva kuvattiin Wiltshiren Wardour Old Castlessa, kuten myös "Ten Summoner’s Tails" -albumin kansikuva.


title: Fields of Gold

text: "Fields of Gold" ylsi sijalle 16 Iso-Britannian listoilla, sijalle 23 "Billboard" Hot 100 -listalla ja toiseksi "Billboard" Adult Contemporary -listalla. Se oli hitti Irlannissa, Saksassa, Alankomaissa, Sveitsissä ja monissa muissa maissa.


title: Fields of Gold

text:
Kappale sisällytettiin Stingin vuonna 1994 julkaisemaan "" -kokelma-albumiin ja myöhempään vuoden 1997 "The Very Best of Sting & The Police" -kokoelma-albumiin. Sting uudelleenlevytti kappaleen vuonna 2006 hänen klassisen tyylin "Songs from the Labyrinth" -albumin bonuskappaleeksi, jossa kappaletta säestää ainoastaan luuttu.
Kappaleen on coveroinut muun muassa yhdysvaltalainen laulaja Eva Cassidy. Tapani Kansa levytti kappaleesta vuonna 1994 suomenkielisen version ”Kultaniityt”, jonka Kansa oli itse sanoittanut.


title: Neoliittinen Kreikka

text: Neoliittinen Kreikka viittaa nykyisen Kreikan alueeseen neoliittisella kaudella eli myöhemmällä kivikaudella. Siihen voidaan lukea myös sen loppuvaiheen kalkoliittinen kausi eli kuparikausi. Aikakausia luonnehtivat muun muassa maanviljelyksen, kiinteiden asutusten ja keramiikan tulo sekä kuparikaudella ensimmäisten metallien vaiheittainen käyttöönotto. Aikakaudet kattavat yhdessä noin ajan 7000/6800–3200 eaa.


title: Neoliittinen Kreikka

text: Kreikasta on tehty lukuisia neoliittisen kauden löytöjä eri puolilta maata. Neoliittista kautta seurasi pronssikausi, jolloin Kreikassa vaikuttivat niin kutsutut Egeanmeren kulttuurit.


title: Neoliittinen Kreikka

text: Neoliittisella kaudella Kreikan alueen ilmasto-olot vakiintuivat, mikä mahdollisti pysyvän asutuksen samoilla paikoilla sekä talouden, joka perustui maanviljelykseen, karjankasvatukseen, kauppaan sekä keramiikanvalmistukseen ja muihin käsityöammatteihin. Myös merenkulku kehittyi neoliittisella kaudella, mikä laajensi kauppayhteyksien piiriä.


title: Neoliittinen Kreikka

text: Neoliittinen kausi alkoi Kreikassa eri ajoitusten mukaan noin 7000–6800 eaa., jolloin koillisessa Kreikassa tiedetään olleen maanviljelystä. Samalta ajalta ovat peräisin varhaisimmat merkit asumusten rakentamisesta sekä merenkulusta. Koillinen Kreikka oli Euroopan ensimmäinen tai ensimmäisiä alueita, minne maanviljely levisi Lähi-idästä Anatolian kautta. Jo noin 6000 eaa. maanviljely oli levinnyt läntiseenkin Kreikkaan. Ehkä Kreikassa maanviljely jakautui Välimeren ja Tonavan levittäytymishaaroihin. Joidenkin näkemysten mukaan maanviljelijät olisivat tulleet Anatoliasta Kreikkaan ainakin kahdessa aallossa, niin sanotussa sésklolaisessa aallossa vuosien 8800–7900 eaa. välillä ja pelasgien aallossa noin 5500–4000 eaa. Maanviljelijät toivat mukanaan myös lampaat, vuohet, naudat ja siat.


title: Neoliittinen Kreikka

text: Neoliittisen kauden ensimmäisellä, esikeraamisella kaudella noin 7000/6800–6500 eaa. tunnettiin maanviljelys, mutta keramiikkaa ei vielä osattu tehdä. Keramiikan valmistus alkoi Kreikassa varhaisella neoliittisella kaudella noin 6500 eaa. alkaen. Luultavasti Etelä-Anatolian varhainen maalattu keramiikka levisi Egeanmerelle, Kreetalle ja itäiseen Kreikkaan noin 6800–6500 eaa. niin kutsutuksi Sésklon kulttuuriksi. Vuoteen 7000 eaa. mennessä kulttuuri oli levinnyt koilliselle Peloponnesokselle ja itäiseen Kreikkaan Attikan niemimaalle, Euboialle, Thessaliaan ja Kreikan puoleisen Makedonian alaville maille lähinnä jokien ympärystasangoille.


title: Neoliittinen Kreikka

text: Sésklon kulttuuri on saanut nimensä sen päälöytöpaikasta Sésklosta, joka asutettiin noin 7500–6200 eaa. Se sijaitsi Thessaliassa lähellä nykyistä Vólosta, ja on varhaisen ja keskisen neoliittisen kauden merkittävimpiä löytäpaikkoja Kreikassa. Sésklon kulttuuri vaikutti varhaisella neoliittisella kaudella Thessalian ja Makedonian alueilla. Sésklon kulttuuri alkoi niin kutsuttuna Proto-Sésklona. Sésklon huippukautta oli aika noin 5700–5500 eaa., jolloin kylässä oli varhainen megaron-tyyppinen keskusrakennus.


title: Neoliittinen Kreikka

text: Myöhäinen neoliittinen kulttuuri Kreikan seudulla oli Dimínin kulttuuri noin 5000/4800–4400 eaa. Sen päälöytöpaikka Dimíni asutettiin noin n. 5000 eaa. Dimíni oli ajalle harvinainen linnoitettu kylä. Dimínin kulttuuri jakautuu varhaisempaan myöhäisneoliittiseen Tsanglí-Arápi-vaiheeseen noin 4300-3800 eaa. ja myöhäiseen myöhäisneoliittiseen Otzáki-Dimíni-vaiheeseen noin 3800–3300 eaa. Kuparikulttuuri ilmestyi Balkanin alueelle noin 4500 eaa. Näihin aikoihin kukoistivat muualla muun muassa Etelä-Espanjan ja Balkanin kuparikulttuurit, Pohjois-Italian kuparikulttuuri, Keski-Euroopan megaliittikulttuurit ja Mesopotamiassa Urukin kauden kulttuuri.


title: Neoliittinen Kreikka

text: Kreikan alueen kulttuureista tuli kehittyneempiä noin 3500–3000 eaa., jolloin kehittyi suurempia asutuksia, joissa oli savitiiliset talot kivisillä perustuksilla sekä katuja. Dimíni linnoitettiin noin 3400 eaa. Kylä oli ympäröity monella sisäkkäisellä puolustusmuurilla. Ajan yhteisöissä on havaittavissa myös sosiaalista organisoitumista, yhteiskuntaluokkia ja erikoistumista ammatteihin. Asutuksen keskiössä oli yhteisön johtajan palatsin kaltainen rakennus. Yhteisöt harjoittivat maanviljelystä ja kalastusta, tuottivat keramiikkaa, ja harjoittivat merenkulkua ja kauppaa. Tuolta ajalta ovat myös ensimmäiset merkit uskonnosta, kuten pyhäköille ja haudoille jätetyistä nais- ja eläinhahmoisista savifiguriineista. Naishahmot esittivät oletetusti jonkinlaista äitijumalatarta tai maaemoa. Sesklosta on löydetty noin ajalta 3500–3000 eaa. geometrisin punaisin kuvioin maalattu imettävää naista esittävä veistos, jollainen on tyypillinen varhaisemmalle neoliittiselle ajalle esimerkiksi Balkanilla.


title: Neoliittinen Kreikka

text: Neoliittinen kausi kesti noin vuoteen 3200 eaa. saakka, jolloin sai alkunsa ensimmäinen pronssikautinen Egeanmeren kulttuuri, kykladinen kulttuuri. Pian tämän jälkeen kehittyivät Kreetan minolainen kulttuuri ja Manner-Kreikan helladinen kulttuuri.


title: Neoliittinen Kreikka

text: Neoliittinen kausi voidaan jakaa osakausiin seuraavasti. Ajoitukset ovat summittaisia ja pyöristettyjä, ja vaihtelevat eri lähteissä.


title: Neoliittinen Kreikka

text: Keski-Kreikka


title: Neoliittinen Kreikka

text: Kreeta


title: Neoliittinen Kreikka

text: Kykladit


title: Neoliittinen Kreikka

text: Makedonia ja Traakia


title: Neoliittinen Kreikka

text: Peloponnesos


title: Neoliittinen Kreikka

text: Thessalia


title: Peron naulatehdas

text: Peron naulatehdas oli Karjalan kannaksella Viipurin maalaiskunnan Suurperon kylässä Perojoen Kyrökoskella sijainnut naulatehdas joka oli toiminnassa 1876–1939.


title: Peron naulatehdas

text: Tehdas syntyi jatkamaan kauppias Aleksander Bergin omistaman Viipurin Papulan kaupunginosassa vuosina 1862–1876 toimineen Viipurin naulatehtaan toimintaa. Tehdas valmisti konenauloja, galvanoitua ja tavallista rauta-, messinki- ja kuparilankaa, rautakettinkiä sekä ruuveja ja muttereita. Tuotteet menivät pääosin Venäjälle ja tehtaan tuotanto kasvoi niin kauan kuin tuotteita voitiin viedä Venäjälle tullivapaasti. Tullien käyttöönoton jälkeen tehtaan tuotanto alkoi pienentyä niin että se oli vuonna 1890 noin 1 500 tonnia ja vuonna 1913 noin 1 000 tonnia. Taloudellisiin vaikeuksiin joutunut naulatehdas siirtyi 1919 Oy Ferraria Ab:n omistukseen joka fuusioi sen itseensä 1920. Naulatehtaan toiminta lienee päättynyt vuonna 1939.


title: Maria Magdalena Eek

text: Maria Magdalena Eek (1733 – 20. lokakuuta 1800, Turku) oli turkulainen sokerileipuri. Hän toimi menestyksekkäällä urallaan mm. hovihankkijana.


title: Maria Magdalena Eek

text: Maria Eek oli porvarisperheen tytär isostavihasta toipuvassa Turussa. Hän oli raatimies Henric Eekin tytär ja hovioikeudenneuvos Johan Eekin sekä rykmentinvälskäri Henrik Abraham Eekin sisar. Hänen sisarensa Elisabet Eek oli naimisissa tullaajan kanssa, kun taas toinen siskoksista Anna Christina Eek pysyi Maria Magdalenan tavoin naimattomana.


title: Maria Magdalena Eek

text: Vuonna 1782 Maria Eek haki lupaa valmistaa kauppaveroa vastaan kakkuja ja keksejä ja muuta leipurintaksojen ulkopuolella olevia leivonnaisia. Hän sai saman oikeuden kuin naiset vastaavissa tapauksissa: hän sai henkilökohtaisen luvan, jonka mukaan vain hän itse sai myydä mitä hän itse oli valmistanut oman toimeentulonsa turvaamiseksi, ei palkata oppilaita tai muita työntekijöitä. Häntä ei sen vuoksi koskaan rekisteröity leipuriksi, jonka takia hänen toimintansa jäljille on vaikea päästä. Tästä huolimatta menestyvällä yrittäjällä "neito Eekillä" oli monia työntekijöitä, eikä hän elättänyt vain itseään, vaan myös sisarensa ja kasvattityttärensä, osti oman talon ja palkkasi useita naisia myymään hänen tuotteitaan kaduilla.


title: Maria Magdalena Eek

text: Maria Eek oli menestyksensä takia leipurikillan monien valitusten kohteena. Leipureiden kitkeryyden aiheutti nimenomaan hänen menestyksekäs myyntityönsä kaupungin kaduilla, sillä leipureille katumyynti ei ollut sallittua muulloin kuin markkina-aikaan. Hän sai kuitenkin jatkaa uraansa kuolemaansa saakka, vaikka hänestä valitettiin jopa kuninkaalle. Hän oli menestyksestään ja varallisuudestaan huolimatta kuollessaan veloissa kiinteistönsä arvon verran veljelleen Henrik Abraham Eekille.


Yleisurheilun Etelä-Amerikan-mestaruuskilpailut järjestetään kahden vuoden välein. Järjestävänä organisaationa toimii Etelä-Amerikan yleisurheiluliitto. Ensimmäiset Etelä-Amerikan-mestaruuskilpailut käytiin Montevideossa vuonna 1919. Naiset kilpailivat Etelä-Amerikan-mestaruuksista ensimmäisen kerran Limassa vuonna 1939.


title: Urimalahden ruukki

text: Urimalahden ruukki oli Lapinlahdella Urimajoen alkupäässä Urimolahden rannalla sijainnut harkkohytti joka oli toiminnassa vuosina 1792–1858. Se oli Suomen ensimmäinen teollisesti järvimalmia sulattanut harkkohytti.


title: Urimalahden ruukki

text: Harkkohytti rakennettiin 1792 paikalla sijainneen vanhan vesimyllyn lähelle. Vesiratas toimi laitoksen palkeiden ja kankivasaran voimanlähteenä mutta laitos jäi vaatimattomaksi koska vesivoimaa ei ollut paljoa tarjolla. Laitokseen kuului myös 1800-luvun alussa rakennettu pienoismasuuni jota ei kuitenkaan käytetty pitkään.


title: Urimalahden ruukki

text: Harkkohytin toiminta päättyi Lastukosken perkauksen ja järvimalmin lähteenä olleen Syvärijärven pinnan laskun myötä. Malmiveneet eivät enää päässeet ruukille ja niinpä ruukki suljettiin 1858 ja purettiin seuraavana vuonna.


title: Urimalahden ruukki

text: Urimajoen eteläisen jokihaaran poikki rakennettu betonipato on rakennettu perimätiedon mukaan käyttäen runkona vanhaa ruukin patoa. Padon alapuolella saaressa oleva 1900-luvulla rakennettu paja on tiettävästi rakennettu ruukin harkkohytin paikalle ja rannan puolella sijaitsevat 1900-luvulta peräisin olevat myllyn ja voimalaitoksen betoniperustukset sekä lahonnut uittoränni ovat perimätiedon mukaan ruukin vasarapajan paikalle rakennettuja.


title: Dongo (Italia)

text: Dongo on kunta Pohjois-Italiassa Comon maakunnassa Lombardian alueella. Se sijaitsee Comojärven pohjoisrannalla.


title: Dongo (Italia)

text: Dongo on tullut tunnetuksi paikkana, missä partisaanit vangitsivat Benito Mussolinin ja Italian sosiaalisen tasavallan ministereitä 27. huhtikuuta 1945. He yrittivät paeta Sveitsiin saksalaisessa sotilassaattueessa. Pidätys tehtiin Dongon ja Musson väliselle tielle asetetussa tiesulussa. Pidätyksen jälkeen heidät vietiin kaupungintalolle, "Palazzo Manziin", jossa heidän pidätyksensä virallistettiin.


title: Dongo (Italia)

text: Palazzo Manzissa on sodan päättymisen museo, "Museo della Fine della Guerra". Se perustettiin vuonna 2014. Aiemmin samalla paikalla toimi vuodesta 1998 lähtien vastarintamuseo "Museo della Resistenza".


title: Dongo (Italia)

text: Ranskalainen Arromanches-les-Bains on ollut Dongon ystävyyskaupunki vuodesta 1998 lähtien. Tällä Normandian rannikolla olevalla kaupungilla on ollut Dongon tavoin vaikutus fasismin kukistumiseen.


title: Huppoisten ruukki

text: Huppoisten ruukki oli Karjalan kannaksella Viipurin maalaiskunnan Yläsäiniön kylässä Yläsäiniön eli Huppoisten joen kosken rannalla sijainnut rautaruukki joka oli toiminnassa vuosina 1696–1710. Ruukki lienee sijainnut samalla paikalla kuin myöhempi Yläsäiniön naulatehdas.


title: Huppoisten ruukki

text: Huppoisten ruukin rakensivat vuonna 1695 viipurilaiset varakkaat kauppiaat pormestari Per Fremling ja raatimies Hans Tesche. Vuonna 1696 virallisen privilegion saaneessa ruukissa oli yksi kankivasara ja kaksi ahjoa. Lisäksi ruukkiin kuului nippuvasarapaja. Ruukki valmisti Ruotsista tuodusta takkiraudasta taottavaa kankirautaa. Lisäksi valmistettiin nippuvasarapajassa jatkojalosteina nauloja, pultteja ja ankkureita. Työväkeä ruukissa oli noin 30 henkeä. Ruukin tuotteet menivät aluksi viipurilaisille laivatelakoille ja myöhemmin 1700-luvun alussa ruukki toimi Ruotsin armeijan alihankkijana ja toimitti rautaa Viipurin linnoitteiden korjaamiseen. Ruukin omistajista Fremling kuoli vuonna 1705 ja Tesche jatkoi sitten ruukin toimintaa yksin.


title: Huppoisten ruukki

text: Viipuria piirittäneet venäläiset tuhosivat ruukin isovihan aikana vuonna 1706 mutta se rakennettiin uudestaan. Vuonna 1710 venäläiset tuhosivat ruukin uudestaan eikä sitä enää korjattu kuntoon.


title: AMD Radeon Rx 400 -sarja

text: Radeon Rx 400 -sarja on AMD:n mallisto grafiikkasuorittimia.


title: AMD Radeon Rx 400 -sarja

text:
Sarja on seuraaja AMD Radeon Rx 300 -sarjalle. Malliston seuraaja on AMD Radeon Rx 500 -sarja.
Malliston grafiikkasuorittimet käyttävät Graphics Core Next (GCN) -mikroarkkitehtuuria.


title: AMD Radeon Rx 400 -sarja

text: Sarjaan kuuluvat suorittimet:


title: AMD Radeon Rx 400 -sarja

text: Mallistoon kuuluvat kolme sarjaa:


title: AMD Radeon Rx 400 -sarja

text: Radeon Pro Duo on "Polaris" -arkkitehtuurin grafiikkasuorinta käyttävä ammattikäyttöön tarkoitettu näytönohjain.


title: Henriksdalin manufaktuuripaja

text: Henriksdalin manufaktuuripaja sijaitsi Hämeenkoskella Teuronjoen etelärannalla. Se oli toiminnassa vuosina 1864–1888 (virallinen privilegio saatiin 1867).


title: Henriksdalin manufaktuuripaja

text: Manufaktuuripajan perusti seppä Henrik Johan Jufva omistamansa Aakalan tilan maille. Pajassa oli yksi nippuvasara ja kaksi naulavasaraa. Pajan raaka-aine saatiin Padasjoella sijainneelta Vierun ruukilta ja lisäksi hankittiin romurautaa eri puolilta Suomea. Paja valmisti pääasiassa manufaktuurituotteita, mutta lisäksi myös nauloja sekä nippu- ja pulttirautaa. Pajan tuotanto supistui 1880-luvun alussa ja se myytiin 1884 Kosken verkatehtaan omistaneelle Antti Korhoselle. Paja lakkautettiin 1888 mutta vasarapajarakennus säilyi osana Kosken verkatehtaan kutomoa.


title: Henriksdalin manufaktuuripaja

text: Pajasta on nykyisin jäljellä lähinnä parin rakennuksen kiviset perustukset.


title: Anu Kantele-Häkkinen

text: Anu Kantele-Häkkinen on suomalainen lääkäri ja Helsingin yliopiston professori ja vierailevana professorina Karoliinisessa instituutissa Tukholmassa.


title: Anu Kantele-Häkkinen

text: Kantele on oppiarvoltaan lääketieteen tohtori ja filosofian tohtori. Hän suoritti lääketieteen lisensiaatin tutkinnon 1990 ja väitteli lääketieteen tohtoriksi 1991. Hän oli immunologian dosentti 2002, sai sisätautien erikoislääkäri 2003, infektiosairauksien erikoislääkärin pätevyyden 2005 ja lääkärikouluttajan erityispätevyyden 2010, infektiosairauksien dosentti hän on vuodesta 2010. Hän on suorittanut trooppisten tautien diplomin 2011 ja matkailulääketieteen kansainvälinen tutkinnon 2011.


title: Anu Kantele-Häkkinen

text: Kantele on Helsingin yliopiston lääketieteellisen tiedekunnan infektiosairauksien professori. Hän on tutkinut muun muassa antibiooteille vastustuskykyisiä bakteereita. Hän johti suomalaistutkimusta, jossa asiaa selvitettiin. Tutkimuksessa todettiin, että niitä saa Kaakkois-Asiassa, erityisesti Intiassa matkaileva ja sitä enemmän, jos on käyttänyt ripulin hoitoon antibiootteja, jolloin resistenttejä bakteereja saa 80 prosenttia sairastuneista.


title: Anu Kantele-Häkkinen

text: Hän vetää vuonna 2017 ripulirokotetutkimusta Länsi-Afrikassa, Beninissä.


title: C++ AMP

text: C++ AMP () on ohjelmointimalli ja -kirjasto, joka sisältää elementtejä C++-ohjelmointikielestä ja ajonaikaisesta kirjastosta.


title: C++ AMP

text: Tarkoitus on mahdollistaa alhaisen tason ohjelmointi laitealustalle GPGPU käyttöön.


title: C++ AMP

text: Kirjaston kehittäjä on Microsoft joka toteuttaa sen DirectX 11-rajapinnan päälle.


title: C++ AMP

text: Vuonna 2013 on julkaistu C++ AMP -kääntäjä, joka tukee OpenCL-, SPIR- ja HSAIL-kohteita.


title: Wanda Group

text: Wanda Group (), tai Dalian Wanda (), on kiinalainen monikansallinen monialayritys. Se on maailman suurin yksityinen rakennuttaja ja kiinteistöomistaja ja maailman suurin elokuvateatteriketjujen operaattori, joka omistaa Wanda Cinemas-, Hoyts Group- ja AMC Theaters -elokuvateatteriyhtiöt. Tammikuussa 2017 Wandan omistama AMC osti myös suomalaisen Finnkinon emoyhtiön Nordic Cinema Groupin.


title: Wanda Group

text: Kesäkuussa 2014 Wanda Group omisti Kiinassa 88 Wanda Plaza -liikekeskusta, 55 viiden tähden hotellia, 1 247 elokuvateatteria, 78 tavarataloa ja 84 karaokekeskusta.


title: Wanda Group

text: Wanda Groupin perusti liikemies Wang Jianlin vuonna 1988 asuinkiinteistöyritykseksi. Se oli yksi ensimmäisistä Kiinan talousuudistuksen jälkeen perustetuista osakeyhtiöistä.


title: Wanda Group

text: Vuodesta 2005 Wanda Group on laajentunut voimakkaasti kiinteistöbisneksen ulkopuolelle. Vuonna 2012 se osti yhdysvaltalaisen elokuvateatteriketjun AMC:n, mikä teki Wandasta maailman suurimman elokuvateatteriyhtiön. Vuonna 2013 Wanda osti brittiläisen luksusvenevalmistaja Sunseekerin. Lisäksi se rakensi huvipuistoja eri puolilla Kiinaa ja perusti yhdessä Tencent- ja Baidu -yhtiöiden kanssa verkkokauppa-alustaa kehittävän yhteisyrityksen.


title: Wanda Group

text: Kesäkuussa 2015 Wanda ilmoitti ostaneensa australialaisen Hoyts-elokuvateatteriketjun ja perusti elokuvatoimialaa hoitamaan erillisen holdingyhtiön nimeltä Wanda Film Holdings.


title: Wanda Group

text: Vuonna 2016 Wanda Group osti Legendary Entertainment -yhtiön, minkä jälkeen Wanda Film Holdings on ollut liikevaihdoltaan maailman suurin elokuva-alan yhtiö.


title: Wanda Group

text: Wanda Group epäonnistui yrityksessään ostaa Paramount Pictures -elokuvatuotantoyhtiö, mutta syyskuussa 2016 Wanda ilmoitti yhteistyösopimuksesta Sony Pictures Entertainment -yhtiön kanssa. Sen pohjalta Wanda aikoo rahoittaa etenkin Kiinan markkinoille suunnattuja Sonyn elokuvatuotantoja.


title: Wanda Group

text: Wanda Group on kaavaillut myös pilvenpiirtäjähotellien rakentamista Chicagoon ja Lontooseen.


title: Wanda Group

text: Joulukuussa 2014 Wanda Groupin kiinteistötoimiala listautui Hongkongin pörssiin. Osakeanti teki Wandan perustajasta Wang Jianlinista yhden Kiinan rikkaimmista miehistä, joidenkin arvioiden mukaan koko Aasian rikkaimman.


title: Umbra Software

text: Umbra Software Oy on suomalainen grafiikkaohjelmistoteknologioita kuluttajatuotteisiin kehittävä yritys. Yritys on perustettu vuonna 2006 Helsingissä.


title: Umbra Software

text: Umbra SDK on grafiikkapintojen optimointiin tarkoitettu ohjelmisto, jota käyttävät useat laajalti tunnetut peliohjelmistot ja -talot.


title: Umbra Software

text: Yhtiö kehittää teknologiaa, jota voidaan hyödyntää pelien lisäksi karttasovelluksissa, simulaatioissa sekä rakenne- ja arkkitehtisuunnittelussa.


title: Giulino

text: Giulino on Tremezzinan kuntaan kuuluva kylä Pohjois-Italiassa Comon maakunnassa Lombardian alueella. Kylä tunnetaan myös nimellä Giulino di Mezzegra. Se kuului Mezzegran kuntaan, kunnes vuoden 2014 kuntaliitoksessa Mezzegra liittyi uuteen Tremezzinan kuntaan.


title: Giulino

text: Giulino on tullut tunnetuksi paikkana, missä partisaanit teloittivat Benito Mussolinin ja hänen rakastajattarensa Clara Petaccin 28. huhtikuuta 1945 Villa Belmonten edessä.


title: Wang Jianlin

text: Wang Jianlin (s. 24. lokakuuta 1954) on kiinalainen liikemies, jota pidetään Kiinan ja joidenkin arvioiden mukaan koko Aasian rikkaimpana ihmisenä. Hän on tehnyt omaisuutensa perustamalla Kiinan suurimmaksi kiinteistöyritykseksi ja maailman suurimmaksi elokuvateatteriyhtiöksi kasvaneen Wanda Groupin. Hän toimii yritysryhmän hallituksen puheenjohtajana.


title: VideoCore

text: VideoCore on Broadcomin sarja grafiikkasuorittimia. Suoritin on käytössä Broadcomin järjestelmäpiireissä.


title: VideoCore

text: Piiri tukee OpenGL ES 2.0 ja OpenVG 1.1 ohjelmointia.


title: VideoCore

text: Mallit ovat:


title: VideoCore

text: Lokakuussa 2012 Broadcom julkisti BSD-lisenssin alla lähdekoodit ajureihin.


title: Raija Toiviainen

text: Raija Toiviainen (s. 1954) on oikeustieteen kandidaatti ja varatuomari, joka on toiminut Suomen valtakunnansyyttäjänä vuodesta 2018. Aiemmin hän toimi apulaisvaltakunnansyyttäjänä ja valtionsyyttäjänä.


title: Raija Toiviainen

text: Toiviainen valmistui oikeustieteen kandidaatiksi vuonna 1980. Toiviainen toimi Valtakunnansyyttäjänvirastossa valtionsyyttäjänä vuosina 1997–2016 ja viraston kansainvälisen yksikön päällikkönä vuosina 1997–2015. Aiemmin hän työskenteli muun muassa käräjätuomarina ja syyttäjäntehtävissä kaupunginviskaalina sekä lakimiehenä oikeusministeriön kansainvälisessä yksikössä.


title: Raija Toiviainen

text: Toiviainen aloitti apulaisvaltakunnansyyttäjänä Jorma Kalskeen seuraajana heinäkuussa 2016. Tehtävässä hän on kertonut ottavansa erityiseen tarkkailuun tuomioistuinten antamat rangaistukset niin sanotuista vihapuherikoksista.


title: Sirosara

text: Sirosara ("Carex brunnea") on sarakasvien heimoon, sarojen sukuun kuuluva kasvilaji. Siitä on kaksi alalajia "Carex brunnea" subsp. "brunnea" ja "Carex brunnea" subsp. "occidentalis" sekä kaksi muunnosta "Carex brunnea" var. "abscondita" ja "Carex brunnea" var. "arabica".


title: Sirosara

text: Sirosaralla on lyhyt maavarsi, josta ei tule rönsyjä. Sen varsi on sileä ja kolmiomainen. Lehdet ovat 2–3 mm leveitä ja kasvavat lähinnä varren tyveltä. Lehdet voivat olla vartta pidempiä tai lyhyempiä. Kukinnon muodostavia tähkiä voi olla muutamasta kappaleesta yli kymmeneen kappaletta. Hede- ja emikukat sijaitsevat samoissa tähkissä, joskin eri päissä tähkää. Tähkien hedekukallinen pää on selvästi ohuempi ja pienempi kuin emikukallinen pää. Sirosara kukkii kesä–lokakuussa.


title: Sirosara

text: Sirosara kasvaa monenlaisilla kasvupaikoilla vuorenrinteillä, metsissä varpukasvillisuuden seassa, jokitörmillä, varjoisilla tienpientareilla tai aurinkoisilla kosteilla paikoilla. Sirosaraa tavataan laajalti Kaakkois-Aasiassa, Pakistanista ja Intiasta Korean niemimaalle ja Japaniin, Australiassa, Mauritiuksella sekä Lord Howen saarella. Sirosaraa on saatavissa myös koristekasvina.


title: Sirosara

text: Sorjasaran ("Carex krausei") toinen, vaihtoehtoinen suomenkielinen nimi on myös sirosara.


title: Wind River (vuoden 2017 elokuva)

text: Wind River on vuonna 2017 ensi-iltansa saanut yhdysvaltalainen jännityselokuva, jonka on käsikirjoittanut ja ohjannut Taylor Sheridan. Sen pääosia esittävät Jeremy Renner ja Elizabeth Olsen. Elokuva kertoo nuoresta FBI-agentista, joka lähetetään Wyomingiin intiaanireservaattiin, missä villieläinten suojelupalvelulle työskentelevä mies on löytänyt ruumiin.


title: Wind River (vuoden 2017 elokuva)

text: "Wind River" on Sheridanin esikoisohjaus ja viimeinen hänen käsikirjoittamastaan trilogiasta, johon kuuluvat lisäksi elokuvat "Sicario" (2015) ja "Hell or High Water" (2016). Elokuva sai ensi-iltansa Sundancen elokuvajuhlilla 21. tammikuuta 2017.


title: Lilli Henoch

text: Lilli Henoch oli saksalainen yleisurheilija, joka teki urallaan neljä maailmanennätystä ja voitti 10 kansallista mestaruutta. Henoch oli juutalainen ja joutui natsien juutalaisvainojen uhriksi 1942.


title: Lilli Henoch

text: Henoch syntyi keskiluokkaiseen juutalaisperheeseen Königsbergissä (nyk. Kaliningrad) Saksan Itä-Preussissa 1899. Hänen isänsä oli liikemies, joka kuoli 1912 Henochin ollessa vielä nuori. Hän muutti perheensä mukana Berliiniin, jossa hänen äitinsä avioitui uudelleen.


title: Lilli Henoch

text: Sisarensa muisteluiden mukaan Henoch oli kiinnostunut yleisurheilusta nuoresta iästä alkaen, vaikka lajia pidettiin tuolloin perinteisesti miehille kuuluvana ja naisten yleisurheilua vastustettiin. Vastustuksesta huolimatta vuodesta 1919 alkaen Saksan urheiluliitto kannusti seuroja avaamaan ovensa naisyleisurheilijoille. Myös Berliner Sport-Club alkoi hyväksymään naisjäseniä samana vuonna ja Henoch liittyi pian seuraan. Perheen taloudellinen tuki mahdollisti Henochin täysipäiväisen keskittymisen urheiluun.


title: Lilli Henoch

text: Hänestä tuli pian yksi BSC:n parhaista urheilijoista. Hän voitti seitsemän henkilökohtaista mestaruutta: kuulantyönnössä 1922-25, kiekonheitossa 1923-24 ja pituushypyssä 1924 sekä oli mukana voittamassa kolme mestaruutta viestijuoksussa 1924-1926. Naisurheilijana hän oli edustava ja elämäntavoiltaan moitteeton, mikä oli tuolloin tärkeää, koska Berliinin keltainen lehdistö kirjoitti skandaalinkäryisiä juttuja tunnetuista urheilijoista. Lehdistössä häntä ihailtiin kyvykkyytensä lisäksi myös monipuolisuudesta. Yleisurheilun lisäksi hän oli mm. naisten käsipallojoukkueen kapteeni, ja hän oli mukana voittamassa seuralleen maahockeymestaruutta 1925. Lisäksi hän toimi ohjaanana juutalaisessa jalkapallojoukkueessa Bar-Kochba Berlinissä. Henochia pidettiin seurassaan suuressa arvossa, sillä hänet valittiin BSC:n naisten osaston johtajaksi vielä tammikuussa 1933, vain muutamaa päivää ennen kuin Adolf Hitleristä tuli Saksan valtakunnankansleri.


title: Lilli Henoch

text: Natsien valtaantulon jälkeen Henoch ja muut juutalaiset urheilijat erotettiin BSC:stä rotulakien nojalla. Henoch liittyi vielä JTSC:n, yhteen Berliinin juutalaisista urheiluseuroista, jonka käsipallojoukkueessa hän oli mukana voittamassa Berliinin mestaruutta 1935 ja 1936. Vuodesta 1933 lähtien hän työskenteli liikunnanopettajana Ryke-kadulla olleessa koulussa. Hänen isäpuolensa kuoli, jolloin hänen perheensä jäi taloudellisesti huonoon tilanteeseen. Juutalaisten mahdollisuudet pärjätä Saksassa olivat heikentyneet natsien järjestelmällisen vainon johdosta. Monet pakenivat maasta, mutta Henoch päätti jäädä Saksaan huolehtimaan äidistään ja oppilaistaan. Vuodesta 1938 alkaen hänen vaiheistaan tiedetään vain vähän. Koulu, jossa hän työskenteli, kärsi mittavista tuhoista kristalliyön vainojen yhteydessä 1938. Se jatkoi osittain toimintaansa alkuvuoteen 1942, jolloin se suljettiin lopullisesti. 1939 Henochin ja hänen äitinsä asuntoon pakkomuutettiin neljä juutalaista, ja 1941 heidät siirrettiin määrättyyn taloon, niin kutsuttuun "juutalaisasuntoon". Elokuussa 1942 hänen omaisuutensa luetteloitiin viranomaisten toimesta. Hänen allekirjoittamansa luettelo on viimeinen hänestä säilynyt kirjallinen dokumentti.


title: Lilli Henoch

text: Syyskuussa 1942 Henoch karkotettiin äitinsä kanssa Riian ghettoon Latviaan. Heitä kuljettava juna kuitenkin ohjattiin sivuraiteelle. Se pysähtyi metsässä noin kahdeksan kilometriä ennen Riikaa, missä muiden juutalaisvankien joukossa olleet Lilli Henoch ja hänen äitinsä Rose Henoch Mendelsohn teloitettiin ampumalla.


title: Dmitri Radtšenko

text: Dmitri Leonidovitš Radtšenko (; s. 2. joulukuuta 1970 Leningrad, Neuvostoliitto) on venäläinen entinen jalkapalloilija. Hän oli pelipaikaltaan hyökkääjä


title: Etelämantereenkihu

text: Etelämantereenkihu ("Stercorarius maccormicki") on kihujen sukuun kuuluva lintulaji, joka elää eteläisellä pallonpuoliskolla. Sen kannan arvioidaan olevan vakaa.


title: Etelämantereenkihu

text: Lajin levinneisyysaluetta ovat Antarktis, Antigua ja Barbuda, Argentiina, Barbados, Brasilia, Kanada, Chile, Costa Rica, Dominikaaninen tasavalta, Falklandinsaaret, Ranskan Guayana, Guadeloupe, Japani, Malediivit, Martinique, Meksiko, Mikronesia, Montserrat, Mozambique, Namibia, Uusi-Seelanti, Panama, Peru, Saint Kitts ja Nevis, Saint Lucia, Saint-Pierre ja Miquelon, Saint Vincent ja Grenadiinit, Seychellit, Etelä-Afrikka, Etelä-Georgia ja Eteläiset Sandwichsaaret, Suriname, Trinidad ja Tobago sekä Yhdysvallat.


title: Etelämantereenkihu

text: Lisäksi sitä tavataan muuttolintuna seuraavilla alueilla: Australia, Bermuda, Komorit, Ecuador, Egypti, Fidži, Grönlanti, Intia, Indonesia, Israel, Jordan, Kenia, Mauritius, Oman, Portugali, Somalia, Sri Lanka ja Jemen sekä alkuperältään tuntemattomana seuraavilla alueilla: Bouvet’nsaari, Guatemala, Palau ja Neitsytsaaret.


title: Etelämantereenkihu

text: Etelämantereenkihu pesii kaikkialla Antarktiksen rannikoilla, etenkin Rossinmeren alueella. Muuttomatka talvehtimisalueelle suuntautuu pohjoiselle Tyynellemerelle ja Pohjois-Atlantille. Muuttomatka voi ulottua jopa Alaskaan tai Grönlantiin.


title: Etelämantereenkihu

text: Etelämantereenkihu pesii melko vähälumisilla alueilla Antarktiksella. Sen ravintoa on pääasiassa kala, mutta se saalistaa myös pingviinejä ja yksinomaisesti niitä varsinkin jos pesintä sattuu pingviiniyhteiskunnan lähistölle.


title: Etelämantereenkihu

text: Lajin kannan suuruudeksi arvioidaan 6 000–15 000 aikuista yksilöä, mutta arvio on hyvin epävarma. Myöskään kannan vakaudesta ei ole varmaa tietoa mutta sen oletetaan olevan vakaa.


title: Etelämantereenkihu

text: IUCN sijoittaa lajin sukuun Catharacta (del Hoyo and Collar 2014). Isokihu, C. antarctica ja C. maccormicki (Sibley and Monroe 1990, 1993), jotka ovat koko alueella esiintyviä lajeja, pysyvät erillisinä lajeina, kun taas Christidis and Boles (1994) ja Turbott (1990) sisällyttävät lonnbergin ja antarctican isokihun alalajiksi ja AERC TAC (2003) sisällyttävät etelämantereenkihun isokihun alalajiksi.


title: Kikkelänjoki

text: Kikkelänjoki on Sastamalassa virtaava Kokemäenjoen sivujoki. Se saa alkunsa Kiimajärvestä "Luhdanoja"-nimisenä ja laskee Kokemäenjokeen Kiikan taajaman tuntumassa Kiikkalan- ja Ruotsilankoskien välissä. Kikkelänjoen pituus on noin 8,1 kilometriä. Joen valuma-alueen muita järviä ovat Kaitajärvi, Kortejärvi, Lamminjärvi ja Syväjärvi.


title: Kikkelänjoki

text: Kikkelänjoki virtaa koko pituudeltaan peltoalueella ja maatalouden aiheuttaman hajakuormituksen vuoksi sen vedenlaatu on arvioitu korkeintaan tyydyttäväksi. Joen kalakantaa ei ole selvitetty, mutta siinä on kerrottu esiintyneen ainakin taimenta, haukea, säynävää sekä jokirapua.


title: Luojoki

text: Luojoki on Sastamalassa virtaava Kokemäenjoen sivujoki. Se saa alkunsa Kivijärven ja Tyrisevän järvistä laskevien Kivijärvenojan ja Tyrisevänojan yhtyessä Vehkakorven kylässä. Alkumatkasta se virtaa "Pahaoja"-nimisenä ja laskee myöhemmin Kokemäenjokeen pari kilometriä entisen Äetsän kunnan Pehulan taajaman koillispuolella. Luojoki on noin 9 kilometriä pitkä ja kulkee lähes koko pituutensa peltojen keskellä, jonka vuoksi se on maatalouden aiheuttaman voimakkaan hajakuormituksen alaisena.


title: Freescale Semiconductor

text: Freescale Semiconductor oli yhdysvaltalainen puolijohteita valmistava suuryritys. Yritys irrotettiin Motorolasta omakseen vuonna 2004.


title: Freescale Semiconductor

text: Yritys jatkoi Motorolan puolijohteiden valmistusta kuten PowerPC-suorittimet. Maaliskuussa 2015 julkaistiin tieto Freescalen yhdistymisestä NXP Semiconductorsiin.


title: Freescale Semiconductor

text: Freescalen tuotteet painottuvat puolijohteisiin ja elektroniikkaan.


title: Freescale Semiconductor

text: Freescale on jatkanut eräiden Motorolan suorittimien valmistusta sekä lisännyt uusia kuten i.MX-sarjan.


title: Freescale Semiconductor

text: PowerPC 5000 -sarjassa suoritinta käytetään järjestelmäpiirissä, johon yhdistetään myös PowerVR-grafiikkasuoritin.


title: Freescale Semiconductor

text: PowerQUICC-sarjassa PowerPC-suoritinta käytetään kommunikaatiosuorittimessa. Freescale ilmoitti ARM-pohjaisesta mallista sarjaan nimellä QorIQ vuonna 2013.


title: Freescale Semiconductor

text: Muita tuotteita ovat olleet ColdFire- ja DragonBall-sarjojen mikropiirit ja suorittimet.


title: NXP Semiconductors

text: NXP Semiconductors on alankomaalainen puolijohteita valmistava suuryritys. Yritys on alun perin tunnettu nimellä Philips Semiconductors vuoteen 2006 saakka.


title: NXP Semiconductors

text: Maaliskuussa 2015 julkaistiin tieto Freescale Semiconductorin yhdistymisestä NXP Semiconductorsiin.


title: NXP Semiconductors

text: 27. lokakuuta 2016 julkaistiin tieto, että Qualcomm ostaa elektroniikkayhtiö NXP Semiconductorsin.


title: NXP Semiconductors

text: NXP on jatkanut eräiden Motorolan ja Freescale Semiconductorin suorittimien valmistusta.


title: NXP Semiconductors

text: NXP:n muita tuotteita ovat QorIQ-järjestelmäpiiri ja StarCore DSP -sarja.


title: NXP Semiconductors

text: QorIQ on jatkoa Freescale Semiconductorin PowerPC-suoritinta käyttävälle PowerQUICC-kommunikaatiopiirille.


title: I.MX

text: i.MX on Freescale Semiconductorin järjestelmäpiirien sarja, joka käyttää ARM-suoritinta.


title: I.MX

text: Sarjan suorittimia käytetään muun muassa Amazon Kindle -laitteessa.


title: I.MX

text: Sarja on tunnettu aiemmin Motorola/Freescale DragonBall MX sarjana (eri kuin Motorola 68300 -sarjan DragonBall-mikrokontrollerit).


title: I.MX

text: Julkaistu 2001/2002.


title: I.MX

text: Mallisarja käyttää ARM9-suoritinta.


title: I.MX

text: Mallisarja käyttää ARM11-suoritinta.


title: I.MX

text: Mallisarja käyttää ARM Cortex A8 -suoritinta ja Adreno (ent. Imageon) z460 GPU.


title: I.MX

text: Mallisarja käyttää ARM Cortex A9 -suoritinta ja Vivante-grafiikkasuoritinta.


title: I.MX

text: Mallisarja käyttää ARM Cortex A7-suoritinta.


title: I.MX

text: Mallisarja käyttää ARMv8-A 64-bittistä suoritinta.


title: XScale

text: XScale on ARM arkkitehtuuria ja käskykantaa käyttävä suoritinsarja. Suorittimen on suunnitellut Intel, joka myi sarjan PXA-malliston Marvell Technology Group yhtiölle vuonna 2006.


title: XScale

text: XScale on jatkoa StrongARM suoritinsarjalle, jonka Intel sai DEC:ltä.


title: XScale

text: Neliytiminen Cortex A7 jossa on Vivante grafiikkasuoritin (GPU).


title: XScale

text: Käyttökohteita suorittimille ovat olleet:


title: Paul Leontjeff

text: Paul Leontjeff (, 27. tammikuuta 1854 Viapori – 19. maaliskuuta 1928 Helsinki) oli suomenvenäläinen opettaja, kielenkääntäjä ja toimittaja.


title: Paul Leontjeff

text: Paul Leontjeff syntyi kamreeri Ivan Leontjeffin perheeseen. Hän kävi Helsingin yksityislyseon ja valmistui filosofian maisteriksi Helsingin yliopistosta vuonna 1877. Leontjeff työskenteli Aleksanterin kimnaasin latinan ja venäjän opettajana vuosina 1877–1918, Marian tyttökimnaasin matematiikanopettajana ja Helsingin maistraatin ruotsin ja venäjän kääntäjänä vuosina 1920–1928. Leontjeff sai Suomen kansalaisuuden vuonna 1892. Venäjän vallankumouksen jälkeen hän toimi ainakin nimellisesti venäjänkielisten "Russki listok", "Russkaja žizn", "Rassvet" ja "Put" -sanomalehtien vastaavana toimittajana.


title: Paul Leontjeff

text: Leontjeff pidätettiin venäläissantarmien Aleksanteri II:n murhan jälkeen Helsingissä järjestämässä ”nihilistijahdissa” vuonna 1882. Kotietsinnässä häneltä löydettiin narodnikkien kiellettyä kirjallisuutta. Hyvämaineinen Leontjeff tunnusti ”hairahduksensa” ja kenraalikuvernööri vapautti hänet. Hän selvisi tapauksesta varoituksella ja sai pitää virkansa, kun taas muut pidätetyt saivat pitkiä karkotustuomioita Siperiaan.


title: Viron opetus- ja tiedeministeriö

text: Viron opetus- ja tiedeministeriö ("Haridus- ja Teadusministeerium") on Tartossa sijaitseva vuonna 1993 nimellä Kulttuuri ja opetusministeriö ("Kultuuri- ja Haridusministeerium") perustettu Viron yleisestä koulutuspolitiikasta, korkeammasta koulutuksesta ja tieteestä vastaava ministeriö. Ministeri on Mailis Reps, ja ministeriön kansliapäällikkö on ollut vuodesta 2008 alkaen Janar Holm.


title: Viron opetus- ja tiedeministeriö

text: Ministeriöstä erotettiin kulttuuriministeriö 1996 omaksi ministeriökseen. Koulutusjärjestelmää uusittiin seuraavana vuonna, ja siinä yhteydessä ministeriö siirtyi Tallinnasta Tarttoon. Siirtoa tukivat taloudelliset ja alueelliset seikat. Tartto-projekti eli ministeriön siirtoon liittyvä uusi malli ja suunnitelma saatiin päätökseen vuonna 2000. Uusi rakenne otettiin käyttöön heinäkuussa 2001, ja ministeriö on keskittynyt aiempaa enemmän koulutus- ja tiedepolitiikkaan, jolloin osa tehtävistä on siirretty muihin organisaatioihin. Vuoden 2003 alusta ministeriön nimeksi tuli nykyinen opetus- ja tiedeministeriö.


title: Viron opetus- ja tiedeministeriö

text: Ministeriö on sijainnut vuodesta 2001 entisessä pankin talossa Munga tänavilla. Arkkitehti Arnold Matteusin suunnittelema rakennus valmistui 1936. Sen julkisivussa on kuvanveistäjä Juhan Raudseppin veistämät mies- ja naishahmot. Pääsisäänkäynnin luona on Aleksander Ellerin pronssireliefit, jotka kuvaavat teollisuutta ja maanviljelystä. Toinen kerros on entistetty.


title: Mercedes-Benz OM 602

text: OM 602 on Mercedes-Benzin valmistama 5-sylinterinen dieselmoottori.


title: Marina Bayn metroasema

text: Marina Bay on Singaporen Mass Rapid Transit -metrojärjestelmän asema Marina Bayn alueella Singaporen keskusta-alueella. Se avattiin North South Linen asemana 4. marraskuuta 1989. Vaihtoyhteys Circle Linelle avattiin 14. tammikuuta 2012.


title: Marina Bayn metroasema

text: Marina Bay on myös osana vuonna 2021 avautuvaa Thomson-East Coast Linea.


Asetyyliserotoniini-O-metyylitransferaasi eli hydroksi-indoli-O-metyylitransferaasi on entsyymi, joka katalysoi asetyyliserotoniinin metylointia melatoniiniksi. Metyyliryhmän luovuttajana toimii S-adenosyylimetioniini. Entsyymi on merkittävä melatoniinin biosynteesin säätelyssä. Asetyyliserotoniini-O-metyylitransferaasin EC-numero on EC 2.1.1.4.


Asetyyliserotoniini-O-metyylitransferaasia esiintyy niin prokaryootti- kuin eukaryoottisoluissakin. Se on rakenteeltaan dimeeri ja esimerkiksi naudan asetyyliserotoniini-O-metyylitransferaasin molekyylimassa on 76–78 kDa. Asetyyliserotoniini-O-metyylitransferaasin substraatteja ovat asetyyliserotoniinin lisäksi useat muutkin hydroksi-indolit esimerkiksi 5-hydroksi-indolyylietikkahappo ja serotoniini, mutta entsyymin katalysoima reaktio on niillä huomattavasti hitaampi. Metyyliryhmän luovuttavana koentsyyminä toimii S-adenosyylimetioniini, josta muodostuu S-adenosyylihomokysteiiniä.


Asetyyliserotoniini-O-metyylitransferaasin aktiivisuus riippuu ihmisen vuorokausirytmistä ja ympäristön valon määrästä. Yöaikaan tämä entsyymi on melatoniinin biosynteesin nopeutta rajoittava tekijä ja päivisin sen aktiivisuus on suurempi. Päivisin melatoniinin biosynteesin nopeutta rajoittaa serotoniini-N-asetyylitransferaasin aktiivisuus.


title: Bengt Broms (yli-intendentti)

text: Bengt Lars Harry Broms (28. helmikuuta 1917 Sortavala – 26. kesäkuuta 1989 Helsinki) oli suomalainen filosofian maisteri, joka toimi Helsingin kaupungin eri tehtävissä 1960–1980-luvulla.


title: Bengt Broms (yli-intendentti)

text: Bromsin vanhemmat olivat varatuomari Bengt Harry Elias Broms ja Siri Maria Molander. Bengt Broms kirjoitti ylioppilaaksi 1936 ja valmistui Helsingin yliopistosta filosofian kandidaatiksi ja filosofian maisteriksi 1944. Lisäoppia hän hankki opintomatkoillaan Ranskaan 1937, Ruotsiin 1945 ja Yhdysvaltoihin 1948, 1958, 1960 ja 1961.


title: Bengt Broms (yli-intendentti)

text: Bengt Broms toimi Suomi-Amerikka yhdistyksen toiminnanjohtajana 1945–1959 ja sen toimitusjohtajana 1959–1962. Hän toimi Helsingin kaupungin tiedotuspäällikkönä vuosina 1962–1971, Helsinki-viikon säätiön ja Helsingin juhlaviikkojen hallituksen puheenjohtajana vuodesta 1970 alkaen ja Finlandia-talon ensimmäisenä johtajana vuosina 1971–1982. Hän sai yli-intendentin arvonimen ensimmäisenä Suomessa vuonna 1974.


title: Bengt Broms (yli-intendentti)

text: Broms julkaisi 1980-luvulla muistelmateokset "Elämää sivusta, sisältä, sitoutumatta" ja "Kasvoja, kuvia, katsantoja".


title: Bengt Broms

text: Bengt Broms voi tarkoittaa seuraavia henkilöitä:


title: StrongARM

text: StrongARM on Digital Equipment Corporationin kehittämä ARM-suoritin 1990-luvun lopulla. Suoritin oli kehitetty yhteistyössä Advanced RISC Machines (nyk. ARM Holdings) kanssa.


title: StrongARM

text: Suoritin oli tarkoitettu kämmentietokoneisiin ja sulautettuihin järjestelmiin.


title: StrongARM

text: Suoritin päätyi Intelille, joka korvasi sillä RISC-suorittimien sarjansa: i860 ja i960.


title: StrongARM

text: Myöhemmin Intel korvasi suorittimen XScale-sarjalla.


title: Mario Pomilio

text: Mario Pomilio (14. tammikuuta 1921 – 3. huhtikuuta 1990) oli italialainen kirjailija jonka tunnetuin teos on Il quinto evangelio ("viides evankeliumi"). Pomilio palkittiin Campiello-palkinnolla vuonna 1965 ja Strega-palkinnolla vuonna 1983. Pomilio palkittiin Prix du Meilleur livre étranger -palkinnolla vuonna 1978.


title: David Axelrod

text: David M. Axelrod (s. 22. helmikuuta 1955) on yhdysvaltalainen poliittinen strategi ja konsultti, joka tunnetaan parhaiten Barack Obaman presidentinvaalikampanjoiden päästrategina.


title: David Axelrod

text: Obaman valinnan jälkeen Axelrod nimitettiin presidentin neuvonantajaksi. Axelrod jätti virkansa Valkoisessa talossa vuoden 2011 alussa, ja hänestä tuli Obaman vuoden 2012 uudelleenvalintakampanjan strategi. Hän johtaa tällä hetkellä Chicagon yliopiston Institute of Politics -laitosta. Hän on myös CNN:n poliittinen kommentaattori.


title: David Axelrod

text: Aikaisemmin Axelrod työskenteli "Chicago Tribune -"sanomalehden politiikan toimittajana. Hänen muistelmateoksensa "Believer: My forty years in politics" julkaisiin vuonna 2015.


title: Carl Wesenberg-Lund

text: Carl Jørgen Wesenberg-Lund (22. joulukuuta 1867 – 12. marraskuuta 1955) oli tanskalainen luonnontieteilijä sekä tunnettu hydrobiologisti. Hän oli Kööpenhaminan yliopiston dosentti ja limnologian professori vuosina 1922–1939. Lisäksi hän on julkaissut monia teoksia Tanskan makeanveden planktoneista ja vesihyönteisistä, joista tunnetuin lienee vuonna 1915 julkaistu ""Insektlivet i ferske Vande"".


title: Carl Wesenberg-Lund

text: Wesenberg-Lund oli mukana monilla tutkimusmatkoilla Euroopassa sekä Pohjois-Atlantissa.


title: Oscar-gaala 2017

text: Oscar-gaala 2017 oli 89. kertaa järjestetty palkintogaala, jossa Yhdysvaltain elokuva-akatemia jakoi Oscar-palkinnot vuoden 2016 elokuville. Gaala järjestettiin Dolby-teatterissa Los Angelesin Hollywoodissa 26. helmikuuta 2017. Gaalan juonsi Jimmy Kimmel.


title: Oscar-gaala 2017

text: Ehdokkaat julkistettiin 24. tammikuuta 2017. Eniten ehdokkuuksia sai "La La Land". Neljällätoista ehdokkuudellaan se sivuutti ennätystä, johon olivat yltäneet aiemmin elokuvat "Kaikki Eevasta" (1950) ja "Titanic" (1997).


title: Oscar-gaala 2017

text: Eniten palkintoja voitti "La La Land", joka voitti kuusi Oscaria muun muassa parhaasta ohjauksesta ja naispääosasta. "Moonlight" palkittiin kolmella Oscarilla parhaasta elokuvasta, miessivuosasta ja sovitetusta käsikirjoituksesta. "Hacksaw Ridge – aseeton sotilas" ja "Manchester by the Sea" saivat molemmat kaksi Oscaria. Yhden Oscarin saivat "Arrival", "Ihmeotukset ja niiden olinpaikat", "Fences", "Viidakkokirja", "", "Piper", "The Salesman", "Sing", "Suicide Squad", "Valkoiset kypärät" ja "Zootropolis – eläinten kaupunki".


title: Oscar-gaala 2017

text: Parhaan elokuvan jaossa tapahtui skandaali, kun "La La Land" julistettiin voittajaksi, vaikka todellinen voittaja olikin "Moonlight". "La La Landin" tuottajat pitivät jo voittopuhettaan, kun puhe keskeytettiin ja voittajaksi julistettiinkin "Moonlight".


title: Oscar-gaala 2017

text: Voittajat on listattu ensimmäisenä, lihavoituna ja merkittynä kaksoisristillä ().


title: Oscar-gaala 2017

text: Gaalassa esiintyivät Justin Timberlake, Lin-Manuel Miranda, Auli'i Cravalho, Sting, John Legend ja Sara Bareilles.Suomessa gaala lähetettiin suorana lähetyksenä Yle Teemalla sunnuntain ja maanantain välisenä yönä 26.–27. helmikuuta. Punainen matto -osuus alkoi noin klo 2.00 ja itse gaala alkoi kolmen jälkeen. Koko Oscar-lähetys uusittiin kanavalla suomeksi tekstitettynä maanantai-iltana 27. helmikuuta.


title: Žurnal Sodružestva

text: Žurnal Sodružestva (, ”Ystävyyspiirin lehti”) oli Viipurissa vuosina 1933–1938 ilmestynyt venäjänkielinen kirjallis-yhteiskunnallinen aikakauslehti.


title: Žurnal Sodružestva

text: Kerran kuukaudessa ilmestynyt "Žurnal Sodružestva" perustettiin Viipurin venäläisen reaalilyseon entisten opiskelijoiden ystävyyspiirin lehdeksi. Sen julkaisijana toimi myös Viipurin venäläinen kulttuuri- ja valistusseura. Vastaavina toimittajina työskentelivät Fjodor Upjorov (1933–1936) ja Igor Upjorov (1936–1938). Toimituskuntaan kuuluivat myös Severin Dobrovolski ja Sergei Rittenberg.


title: Žurnal Sodružestva

text: Lehden tehtävänä oli tukea Viipurin venäläistä koulua, ylläpitää venäjän kieltä ja venäläistä kulttuuria sekä yhdistää Suomessa asuvia venäläisiä. Sen sivuilla kerrottiin Suomen venäläisten kulttuurielämästä, uskonnollisesta ja yhteiskunnallisesta toiminnasta sekä Venäjän tilanteesta. Lehdessä julkaistiin mielipidekirjoituksia, runoja, kertomuksia, esseitä ja kulttuuriartikkeleita. "Žurnal Sodružestva" sai tunnustusta myös ulkomailla ja vuodesta 1935 lähtien se julkaisi yhä enemmän koko venäläistä emigranttiyhteisöä koskevia kirjoituksia. Suomen venäläisten kuten Vera Bulitšin, Georg Grigorkoffin ja Sergei Rittenbergin lisäksi avustajina toimi monia Euroopan maissa asuneita emigrantteja


title: Lagom

text: Lagom on Skandinaviassa (erityisesti Ruotsi ja Norja) laajalti käytetty termi, joka kiteyttää vanhan pohjoismaisen kansanviisauden ja elämänohjeen yhdellä sanalla.


title: Lagom

text: "Lagom" tarkoittaa suomeksi adverbimuodossaan "kohtuudella", "sopivasti", "riittävästi", "tasapainoisesti". K.o. sanoja voi käyttää myös substantiivimerkityksessään. Vapaasti käännettynä listaan voi lisätä myös ilmaisut "juuri oikea määrä", "sopusuhtainen" ja "järkevä".


title: Alt-right

text: Alt-right eli alternative right ( tai "vaihtoehto-oikeisto") viittaa yhdysvaltalaiseen aatteellisesti laaja-alaiseen ja löyhästi järjestäytyneeseen äärioikeistolaiseen liikkeeseen. Alt-right-liikkeen kannattajat vastustavat etenkin poliittista korrektiutta, feminismiä, islamia, globalismia ja eliittiä, ja kannattavat esimerkiksi sananvapautta ja osittain myös perinteisiä sukupuolirooleja, valkoista identiteettipolitiikkaa, valkoista nationalismia ja uustaantumuksellisuutta. Liikkeessä on rasistisia, uusnatsistisia, naisvihamielisiä ja väkivaltaisia elementtejä, ja sen piirissä levitetään useita salaliittoteorioita. Alt-rightin kannattajat ovat organisoituneet Internetissä ja erityisesti kuvafoorumeilla kuten 4chanissa. Kannattajien viestintätyyliin kuuluu oleellisena osana trollaaminen ja ironia.


title: Alt-right

text: Alt-right sai alkunsa vuonna 2008 konservatiiviälymystön liikkeenä, jonka pani alulle paleokonservatiivi ja akateemikko Paul Gottfried. Gottfried ja etnonationalisti Richard B. Spencer kehittivät alt-right-käsitettä "Taki's Magazine" -verkkolehdessä ja Spenceristä tuli liikkeen johtohahmo National Policy Institute -ajatushautomonsa kautta.


title: Alt-right

text: Liike oli Spencerin johdolla vahvasti etnonationalistinen. Se sai kannatusta nuorten miesten keskuudessa ja kasvoi keskustelufoorumeilla. Julkisuutta alt-right sai ennen kaikkea Breitbart-uutissivuston ansiosta, josta tuli sen "puhujakoroke". Alt-right tuli laajemmin tunnetuksi Donald Trumpin presidentinvaalikampanjan aikana 2016, sillä liikkeen kannattajat asettuivat Trumpin taakse. Liikkeen keulahahmoihin kuuluu Spencerin ohella muun muassa Breitbartin entinen johtaja Steve Bannon.


title: Alt-right

text: Ideologialtaan alt-right on hyvin löyhä liike. Sitä pitävät koossa asiat, joita se vastustaa, kuten feminismi, islam, Black Lives Matter -liike, poliittinen korrektius, ”globalismi” sekä vasemmiston ja oikeiston establishmentin politiikat. Tärkeitä teemoja liikkeelle ovat myös rotu, sukupuoli ja sukupuoliroolit, sananvapaus, länsimainen sivilisaatio ja videopelit. Alt-rightin halveksumiin asioihin kuuluu esimerkiksi ”hyvesignalointi”, jolla liikkeen kielenkäytössä tarkoitetaan tekopyhää moralisointia, jonka tarkoitus on näyttäytyä hyvänä ihmisenä.


title: Alt-right

text: Alt-rightiin kuuluu perinteisiä arvoja kannattavia miehiä, joiden mielestä feminismi on mennyt liian pitkälle. Toisaalta siihen kuuluu myös ”pelimieskulttuuria” ja pornoa arvostavia miehiä. Vaikka liikkeessä onkin paljon feminismin vastustajia ja hyvin vanhakantaisten sukupuoliroolien kannattajia, osa sen johtohahmoista on nuoria naisia. Osa liikkeen kannattajista halveksuu homoutta, osa on itsekin julkihomoja, ja osalle homokysymys on yhdentekevä.


title: Alt-right

text: Liikkeen sisällä on hajontaa suhteessa uskontoon. Osa liikkeen jäsenistä on vakaumuksellisia ateisteja, joillekin jäsenistä kristillisyys on vain kulttuurinen asia, mutta jotkut jäsenistä käyvät kirkossa ja puhuvat läntisen kulttuurin juutalais-kristillisestä perustasta.


title: Alt-right

text: Liikkeessä on paljon islamin vastustajia, joiden mukaan islam uhkaa länsimaista sivistystä. Islamin vastustukseen liittyy maahanmuuton vastustaminen sekä käsitys, että maahanmuuttajat eivät kykene assimiloitumaan. Liikkeen eräs johtohahmo Jason Jorjani on varoittanut, että Euroopan johtajien epäonnistuminen maahanmuuttokriisin hoitamisessa johtaa keskitysleirien paluuseen, Adolf Hitlerin maineen palauttamiseen ja sotaan, jossa kuolee satoja miljoonia ihmisiä. Mediassa Jorjanin ennustus on tulkittu liikkeen tavoitteeksi.


title: Alt-right

text: Jotkut alt-rightin kannattajat ovat antisemiittejä, mutta toiset, kuten Steve Bannon, kutsuvat itseään ”juutalaisen kansan ystäviksi”.


title: Alt-right

text: Alt-rightia on usein kutsuttu rasistiseksi liikkeeksi. Jotkut sen jäsenistä ovatkin ylpeitä rasistin leimastaan, mutta toiset eivät välitä nimityksestä, koska sitä käytetään nykyisin perusteettomana haukkumasanana. Kun alt-rightiläisiä syytetään rasismista tai seksismistä, he vastaavat usein osoittamalla vasemmistosta esimerkkejä samanlaisesta käyttäytymisestä.


title: Alt-right

text: Liikkeessä on hyvin vaihtelevaa suhtautumista valkoiseen nationalismiin. Jotkut liikkeen johtohahmot ovat hyvin kaukana sen ajatuksesta, mutta toiset tukevat sitä ylpeinä. Pieni osa alt-rightin kannattajista haluaa jakaa maailman etnisiin kansallisvaltioihin, jotta valkoisillakin olisi omia turvallisia kotimaita. Richard Spencerin mukaan tämä voitaisiin saavuttaa rauhanomaisesti maksamalla ihmisille siitä, että he muuttavat pois. Spencer pitää ihanteenaan valkoisten etnovaltiota, joka saavutettaisiin "rauhanomaisella etnisellä puhdistuksella".


title: Alt-right

text: Alt-rightissa puhutaan usein ”ihmisen biodiversiteetistä”, jolla tarkoitetaan sitä, että erilaisilla ihmisillä, kansoilla ja roduilla on erilaisia perinnöllisiä lahjakkuuksia. Esimerkkinä tästä nostetaan usein esille rotujen väliset älykkyyserot. Toinen alt-rightin rotuideologiaan liittyvä yleinen ja keskeinen käsite on ”valkoisten kansanmurha”. Sillä tarkoitetaan oletettua suunniteltua tai ei-suunniteltua valkoisen rodun hävittämistä demogafisin keinoin kulttuurisella integraatiolla ja seka-avioliitoilla, mitä vauhdittaa valkoisten syntyvyyden lasku ja abortit. Syyllisiksi tähän kansanmurhaan nostetaan vaihtelevasti juutalaiset, toiset rodut, globaali eliitti ja kulttuurimarxilaiset. Alt-rightin jäsenet korostavat siksi usein rakkautta omaa rotua ja kulttuuriperintöä kohtaan ja halua säilyttää se.


title: Alt-right

text: Alt-rightissa on kahdenlaista suhtautumista identiteettipolitiikkaan. Maltillisen linjan edustajat torjuvat kaikenlaisen identiteettipolitiikan, niin mustan kuin valkoisenkin. Kovan linjan edustajat sen sijaan pitävät identiteettipolitiikkaa väistämättömänä maailmanlaajuisena suuntauksena ja itse identifioituvat voimakkaasti valkoisiksi.


title: Alt-right

text: Taloudellisilta kannoiltaan alt-rightin kannattajakunta on hyvin kirjavaa, aina Venäjää arvostavista valtiokeskeisistä ihmisistä teknoutopistisiin libertaareihin.


title: Alt-right

text: Nimitystä "alt-right" käytti itsestään alun perin vain Richard Spencerin tapaisten kirjoittajien johtama oikeistolainen, valkoista nationalismia kannattava ryhmä. Donald Trumpin vaalikampanjan aikana yhdysvaltalaismedia laajensi nimityksen koskemaan uutta, meemejä käyttävää nuorekasta oikeistolaista Internet-liikettä, jonka alle se määritteli laajan kirjon toimijoita 4chan-foorumikirjoittelijoista ja toimittaja Milo Yiannopoulosista aina uusnatseihin saakka.


title: Alt-right

text: Journalisti Mike Wendling jakaa alt-right-liikkeen karkeasti kahteen ryhmään: kevyeeseen linjaan ("alt-light") ja kovaan linjaan. Kevyen linjan kannattajat torjuvat antisemitismin ja täyden feminisminvastaisuuden. Kovan linjan kannattajiin kuuluu etnonationalismin ja uusnatsismin kannattajia, joista pieni osa on valmis turvautumaan väkivaltaan saavuttaakseen tavoitteensa. Ryhmät ovat usein sisäisestikin erimielisiä. Kevyen linjan kannattajat vähättelevät usein kovan linjan osuutta liikkeessä. Kovan linjan kannattajat taas käyttävät maltillisten parempaa julkisuuskuvaa houkutellakseen liikkeelle lisää kannattajia.


title: Alt-right

text: Alt-right-liikkeen äärimmäisessä päässä ovat uusnatsit. He pitävät itseään liikkeen tärkeänä osana ja suivaantuivat vuonna 2016 siitä, kun alt-rightia lähellä oleva Breitbart-lehti sijoitti heidät pieneen viiden prosentin marginaaliin alt-rightin sisällä. Uusnatsien osuutta alt-rightissa on vaikea arvioida, mutta heillä on ollut vaikutusta liikkeen viha- ja trollauskampanjoihin esimerkiksi juutalaisia kohtaan.


title: Alt-right

text: Suuri osa alt-rightin kannattajista on valkoisia miehiä, niin nuoria kuin keski-ikäisiäkin. Heitä on Yhdysvaltain lisäksi etenkin Britanniassa, Kanadassa ja Australiassa, ja tukijoita myös kaikkialla Euroopassa. Liikkeeseen kuuluu myös suhteellisen paljon maahanmuuttajia tai näiden jälkeläisiä. Mukana on myös opiskelijoita, jotka vastustavat yliopistojen nykyistä poliittista korrektiutta.


title: Alt-right

text: Monet alt-rightin jäsenet kirjoittavat foorumeilla tai Twitterissä nimimerkkien takaa, sillä he usein pelkäävät poliittisen toimintansa aiheuttavan heille vaikeuksia työpaikallaan tai ihmissuhteissaan. Liikkeen kokoa on vaikea arvioida. Foorumien jäsenmäärät, verkkosivujen lukijamäärät ja Twitter-tilien seuraajamäärät ovat hyvin epätarkkoja keinoja, sillä näihin lukuihin sisältyy paljon liikkeen ulkopuolisiakin henkilöitä. Sen lisäksi joillain liikkeen kannoilla on tukea myös valtavirran politiikassa, jonka harjoittajat eivät kuitenkaan identifioidu alt-right-liikkeeseen tai edes tunne sitä. Toisaalta moni alt-rightin kanssa samoilla linjoilla ollut ei halua tulla yhdistetyksi siihen ja saattaa jopa vaatia nimittelevältä uutislähteeltä anteeksipyyntöä rikossyytteen uhalla.


title: Alt-right

text: Alt-rightin tukijat korostavat usein sitä, että liike on vastakulttuuria, kuten punk ja hippiliike. Sillä ei kuitenkaan ole samanlaista kulttuuria kuin todellisilla vastakulttuureilla, kuten musiikkia tai elokuvia.


title: Alt-right

text: Alt-rightia ja etenkin 4chanin niin sanottua "Gamergate"-tapausta lähellä on myös ”manosfääri”. Siihen kuuluu löyhä joukko feminismiä vihaavia miehiä, jotka ovat turhautuneet vaikeuksiinsa saada naissuhteita. Tähän internetissä toimivaan ryhmään kuuluu paljon alt-rightin kannattajia, mutta myös poliittisesti toisin ajattelevia.


title: Alt-right

text: Alt-right on koko lyhyen historiansa ajan toiminut lähes kokonaan verkossa. Sillä ei ole organisaatiota, muodollisia poliittisia kanavia eikä virallisia ehdokkaita tai puolueen jäsenyyttä.


title: Alt-right

text: Liikkeen muodostumisessa tärkeässä osassa oli 4chan-foorumi, etenkin sen /pol/-osio, johon liikkeen kannattajat kerääntyivät ja loivat liikkeelle tyypillisen keskustelukulttuurin. Liikkeen ideologiaa levittävät myös Breitbart-uutissivusto, useat Twitter-tilit, Reddit-foorumit ja YouTube-kanavat sekä monet marginaaliset verkkosivustot ja foorumit.


title: Alt-right

text: Konservatiivisesta uutissivusto Breitbartista tuli alt-right-liikkeen ”puhujakoroke” sen jälkeen, kun Steve Bannon nousi sen johtoon vuonna 2012. Ilman Bannonia ja Breitbart-uutissivustoa liike olisi jäänyt vain vähäiselle huomiolle. Bannonin lähdettyä sivusto on tosin kiistänyt olevansa osa liikettä. Se on kuitenkin käsitellyt alt-rightille tärkeitä teemoja samaan räväkkään ja yksipuoliseen sävyyn kuin 4chan ja muut liikkeen foorumit sekä tukenut avoimesti Donald Trumpin presidentinvaalikampanjaa. Sivuston toimittajat Milo Yiannopoulos ja Allum Bokhari kirjoittivat maaliskuussa 2016 sivustolle artikkelin ”Establishment-konservatiivin opas alt-rightiin”. Artikkeli on myötämielinen ja apologeettinen kuvaus alt-rightista, sen tavoitteista ja jäsenistöstä. Sitä on siteerattu laajalti, ja siitä tuli hyvin suosittu teksti liikkeen kannattajien keskuudessa. Etenkin feminismiä usein arvostellut Yiannopoulos oli itsekin liikkeessä arvostettu, vaikka hän itse sanookin ettei ole ollut koskaan sen jäsen.


title: Alt-right

text: Alt-rightin kannattajien viestintä on hyvin ironista ja sisältää koodikieltä, jota käytetään niin keskinäisessä viestinnässä kuin vastustajien loukkaamisessakin. Alt-rightin taktiikkana on usein vain voittaa väittelyitä vastustajiensa kanssa. Alt-rightissa harrastetaan paljon internet-trollaamista ja pilailua poliittisen toiminnan keinona. Siihen kuuluvat esimerkiksi meemit sekä löyhästi koordinoidut Twitter-ilkeilyt ja disinformaation levittäminen, joilla pyritään saamaan liberaalit ja valtavirran konservatiivit pöyristymään. Alt-rightin piireissä monesti uskotaan meemien suureen voimaan ("”meme magic”") esimerkiksi vaalien tulokseen vaikuttamisessa.


title: Alt-right

text: Alt-right on omaksunut maskotikseen piirretyn Pepe-sammakon. Vuonna 2005 Myspacessa syntynyt hahmo sai ensin suosiota 4chanilla, ja sen yhteys alt-rightiin vahvistui vuonna 2015, kun liikkeen ihailema Donald Trump käytti sitä yhdessä tviitissään. Sen jälkeen hahmo on esiinntynyt lukemattomissa muodoissa alt-rightin meeminä, yleensä vitsimielessä.


title: Alt-right

text: Alt-rightin kannattajat ovat masinoineet ja levittäneet useita salaliittoteorioita. Kuuluisin salaliittoteoreetikko on Alex Jones ja hänen Infowars-sivustonsa. Eräässä tunnetuimmista 4chanilla levitetyistä salaliittoteorioista, ”Pizzagatessa”, tunnettuja demokraatteja liitettiin kuviteltuun lapsiseksirinkiin. Syksyllä 2017 liikkeen piirissä levisi salaliittoteoria, jonka mukaan antifa aloittaa Yhdysvalloissa sisällissodan 4. marraskuuta 2017.


title: Alt-right

text: Alt-rightin ideologian taustalla olevia ajattelijoita ovat Bokharin ja Yiannopoulosin (2016) mukaan olleet esimerkiksi Oswald Spengler, H. L. Mencken, Julius Evola ja Samuel T. Francis. Yhdysvalloissa liikkeeseen on vaikuttanut paleokonservatiivinen liike, joka tuki Pat Buchananin presidenttiehdokkuutta, sekä Ranskan uusoikeisto. Liikkeen ideologialle etsitään perusteita myös antiikin klassikoista ja filosofioista kuten stoalaisuudesta ja spartalaisuudesta. Alt-right-liike pitää myös ranskalaista akateemikkoa Alain de Benoistia spirituaalisena isänään. De Benoist johti 1960-luvulla Nouvelle droiteksi kutsuttua liikettä.


title: Alt-right

text: Populaarikulttuurista alt-rightiin ovat antaneet vaikutteita esimerkiksi vuonna 1999 julkaistut elokuvat "Matrix" ja "Fight Club", joista liike on ammentanut maailmankuvaansa ja ottanut joitain käsitteistään.


title: Alt-right

text: Nimityksen "alt-right" juuret ovat marraskuussa 2008, kun paleokonservatiiviksi itsensä määritellyt professori Paul Gottfried piti perustamansa H. L. Mencken Clubin kokouksessa puheen, jonka otsikko oli ”The Decline and Rise of the Alternative Right” (’vaihtoehtoisen oikeiston lasku ja nousu’). Gottfried hahmotteli uutta intellektuellien konservatiivista liikettä, joka hylkäisi uuskonservatiivien suosiman vapaakaupan ja ulkomailla tapahtuvat Yhdysvaltain sotilaalliset operaatiot. Puheessaan hän käsitteli myös myöhemmälle alt-rightille tärkeitä teemoja kuten maahanmuutto, feminismi ja rotu.


title: Alt-right

text: Uuden konservatiiviliikkeen johdossa oli aluksi Gottfriedin ohella etnonationalisti Richard Spencer, joka on ottanut itselleen yksin kunnian nimen ”vaihtoehtoinen oikeisto” käyttöönotosta liikkeen nimenä. Vuonna 2010 Spencer perusti verkkosivuston nimeltä AlternativeRight.com. Se oli blogityylinen sivusto, jolla kommentoitiin uutisia ja käsiteltiin aiheita laaja-alaisesti myös politiikan ulkopuolelta, tyypillisesti alt-rightin etnisestä- ja rotunäkökulmasta. Gottfried ja Spencer kehittivät alt-right-käsitettä "Taki's Magazine" -verkkolehdessä.


title: Alt-right

text: Piilaaksossa yrittäjänä toiminut Curtis Yarvin perusti blogissaan ”uustaantumuksellisen” ajatussuunnan, josta tuli Spencerin etnonationalismin ohella toinen alt-rightia määritellyt intellektuellinen suuntaus. Kirjoituksissaan Yarvin arvosteli liberaaleja ja valtavirran konservatiiveja sekä kyseenalaisti demokratian merkityksen rauhan ja vaurauden synnyttäjänä. Yarvinin ajatukset saivat joitain kannattajia Piilaaksossa ja Washingtonissa, kuten PayPalin perustaja Peter Thiel, Steve Bannon ja brittiläinen filosofi Nick Land.


title: Alt-right

text: Alt-rightin johtohahmot toimivat vuosien ajan Yhdysvaltain etnonationalistisissa piireissä ja pyrkivät tekemään ideologiastaan salonkikelpoista. Liike alkoi saada kannatusta nuorissa miehissä, joita ärsyttivät feminismin ja etnisten vähemmistöjen esiinmarssi sekä rotua, seksuaalisuutta ja sukupuolta koskevien vanhojen totuuksien mureneminen. Heitä huolestutti myös poliittisen korrektiuden kasvu, jonka yhtenä ilmentymänä oli yhdysvaltalaisten yliopistojen voimistunut sensuuri-ilmapiiri. Liikkeen syntyyn vaikutti myös kasvava eliitinvastaisuus.